Ikastola ere Arigunea | Larramendi Ikastola\nIkastola ere Arigunea\nErabiltzaile an..., 2020, Azaroa 6 - 20:22\nEuskaraldiaren bigarren edizioan gehiago, gehiagorekin eta gehiagotan egingo da euskaraz.\nEuskaraldiaren helburu nagusia herritarren hizkuntza ohiturak aldatu eta euskararen erabilera handitzea da.\n2018an egin zen lehen aldiz Euskaraldia, 11 egun euskaraz; orduan norbanakoengan jarri zen fokua eta milaka izan ginen hizkuntza ohiturak aldatzeko helburuarekin AHOBIZI edo BELARRIPREST moduan ariketan parte hartu genuenok.\n2020an burutuko da bigarren edizioa, eta, oraingoan, entitateei ere ariketan parte hartzeko gonbidapena egin zaigu, eta Ikastolan hizkuntza ohiturak bultzatzeko, kideen parte-hartzea sustatzeko eta Euskara babesteko konpromisoarekin jarraitzen dugu.\nZuoi ere helarazi nahi dizuegu Euskara guztion konpromisoa dela, beraz, gonbidapena egiten dizuegu izena ematera eta inoiz baino gehiago gure hizkuntza erabiltzera. Euskararen oinarrizko ezagutza baino ez duzuenon kasuan, eta konpromiso honetan parte hartu nahi baduzue, BELARRIPREST izatera gonbidatzen zaituztegu.\nIzena emateko webgune orokorrean\nIzena emoteko Mungian


Behobia-Donostia lasterketako dortsal guztiak banatuta - Debagoiena - Goiena.eus\nBehobia-Donostia lasterketako dortsal guztiak banatuta\nGoiena 2005-10-27 17:58\nBi aste baino gehiago geratzen dira Behobia-Donostia lasterketarako (azaroak 13), baina dagoeneko banatu dituzte dortsalak. Ibarrean, Arrasateko Sportland eta Bergarako Lazkano dendek izan dute izenak hartzeko ardura. Joan den astean amaitu zuten lan hori. Hala ere, Itxaronzerrenda jarri dute, azkeneko momentuan dortsalak soberan badaude.\nSportlanden 263 dortsal banatu dituzte, eta Lazkanon ere 200 dortsaletik gora. Bi denda horietan gauza bera esan digute, aurreko urteetan baino mugimendu handiagoa izan dela. Arrasaten, gainera, hainbat bitxikeria izan dituzte: "Oñatitik jende asko etorri da, eta ikustekoa da San Lorentzo auzotik zenbat jende joango den probara. Auzo hori hutsik geratuko da azaroaren 13an. Horrekin batera, Garagartzatik ere gazte koadrila osoa joango da lasterketara".\nHorrekin batera, baina, Asturias aldetik etorritako korrikalariak izan dituzte, baita atzerritarrak ere. Lazkanon esan digute estatuko hainbat lekutako jendearen izena hartu dutela: "Jende asko dago hemen Madrilgo edo Valentziako korrikalarien lagun direnak, eta eurek hartzen dizkiete dortsalak".\nFortuna Kirol Elkartekoek gaur jaso behar zituzten denda guztietan hartutako izenemateak, eta horren arabera, baliteke oraindik ere dortsal batzuk banatzeko izatea. Horretarako, dorsal2005@cdfortuna.com helbidera idatzi. Antolatzaileek dagoeneko itxaronzerrenda bat osatu dute, eta soberan dauden dortsal horiek zerrenda hori errespetatuta banatuko dituzte.\nTxip berria estreinatuko dute\nAntolatzaileek urtero izaten dituzte buruhausteak txiparekin. Urte batzuetan gehiago, eta beste batzuetan gutxiago, baina txipa beti da albiste. Oraingo txip berria berezia izango da, erabili eta botatzekoa izango delako, ez da entregatu behar izango. Baina jakin, helmugan Ayuda en Accion elkarteko boluntarioak ibiliko direla txipak jasotzen. Txip bakoitzeko 0,80 euro emango diete, eta diru hori Ekuadorren egiten dabiltzan hainbat proiektu bultzatzeko erabiliko dute.


Suteek kaltetutako jornalari migratzaileek bost egun daramatzate Lepeko udaletxearen aurrean protestan\nGutxienez 150 dira udalerrian erabateko babesgabetasun egoeran diren langileak. Marrubia jasotzeko sasoi bakoitzean txabolak eraikitzen dituzte, etxebizitzaren faltan. Aurten sua hartu dute euren txabolek.\nArgazkia: Asociación de Nuevos Ciudadanos por la Inteculturalidad\nHuelvako jornalari kokaleku batean azken sutea izan eta bost egunera, Lepeko Udalaren atarian protestan jarraitzen dute babesgabetasun egoeran diren langileek. Udalerriko lursail zabaletako fruituak jasotzeko behar diren esku berberak daude orain udaletxeko sarrerako baldosen gainean, baina oraindik eskatutako irtenbidea jaso gabe jarraitzen dute. Euren pankartetan, hainbat urtetan zehar aldarrikatu izan duten bezala, alokatzeko etxebizitza bat edo gauak pasatzeko espazio duin bat eskatzen dute. Pandemiaren erdian edateko urik ez zuten euren txabolak sugarrek suntsitu ondoren.\nAstelehen honetako goizaldean, Huelvako sasoikako etorkinen kokaleku txabolistek hirugarren sutea izan dute bosgarren egunez jarraian; bigarrena, Lepe (Huelva) kanpoaldean dagoen kanpamentuan izan da, 400 pertsonak bizirauten dute bertan, gehienak landa-eremuan lan egiten duten sasoikako etorkinak.\nGuztiak ezer gabe geratu dira, eta hainbat egunez Lepeko udaletxearen aurrean kanpatuta egon ostean, zenbait jornalarik udaletxearen aurrean lo egiten jarraitzen dute. Beste batzuek beste lankideen etxebizitzetan edo txaboletan egiten dute lo. Lepeko Udalak 75 lagunentzat bost eguneko larrialdiko ostatua baino ez du eskaini, kaltetuak 150 diren bitartean.\nKulturaniztasunaren aldeko Herritar Berrien Elkartea (KHBE) argi eta garbi mintzatu da gertakarien inguruan: “Ezin dugu onartu kaltetutako pertsonen erdiak atzean uzten dituen irtenbiderik. Ez digute gutxi batzuentzat bakarrik diren balio behin-behineko irtenbideek”. Egoera larria dela eta, administrazioak “premiazko akordiora” iristea espero dugu. Bien bitartean, suteak kaltetutako sasoikako langileek udaletxeko atarian kanpatuta jarraitzen dute.\nKaltetutako 150 sasoikako langilek ondasun guztiak galdu dituzte, hainbat kasutan dokumentazioa, dirua eta etorkizunean bizileku-baimena eskatzeko balioko luketen egiaztagiriak tartean. San Juan del Puerto herrian ere gauza bera jasan zuten 50 beharginek. Ekainaren 12an, 13an eta 17an haien kanpamenduetako txabolak minutu gutxitan erre ziren, eta dagoeneko, mota horretako gertakarien zerrenda luzea da Huelvan. Izan ere, probintzia horretan, etorkinak ezinbestekoak dira beren landa-eremurako, bertako biztanleek ez baitituzte aintzat hartzen eskulanaren etengabeko eskariak. Iaz ia 21.000 lagunek jaso zuten marrubia, baina Huelvako biztanleen artean ez ziren 1.000ra iritsi izena emateko deialdiari erantzun ziotenak. Egoera horren aurrean, Huelvara milaka pertsona iristen dira urtero marrubia jasotzera, eta beti ez dago denentzako etxerik. Askorentzat irtenbide bakarra kartoizko eta plastikozko txabolak eraikitzea da.\nZorigaitzaren aurrean, udaletxearen ataria hartzea erabaki zuten jornalariek. Zenbait biztanlek, elkartasuna adierazi beharrean, erasotu egin dituzte. “Kutsatzeko arriskua” omen dutela esanez justifikatu dute. Udalak, bitartean, jornalarien kanpaldia kritikatu du, pandemiari buruz hitz eginez: "Espazio publiko batean pertsonak biltzen direnez, Lepeko Udalak Espainia plaza eta inguruak garbitu eta desinfektatu ditu. Eta kontzentrazioaren antolatzaileei, sustatzaileei eta arduradunei COVID-19 arriskuaren egungo egoera gogorarazi die, are gehiago duela gutxi udalerrian kasu positibo bat erregistratu denean".\nLehengo arrisku bera\nUdalaren komunikatuaren aurrean haserre agertu dira jornalariak eta KHBEko kideak; izan ere, azken horiek gogorarazi dutenez, kutsatzeko arriskua da alokairu bat eskatzeko beste arrazoietako bat: "COVID-19aren kutsatzeko eta transmititzeko arrisku bera zuten langile horiek Lepeko kokaguneetan, alarma egoeran zehar, pilatuta eta higiene-baldintzarik gabe bizi zirenean. Orain kutsatzeko beldur zaretenez, arrazakeriaz eta aporofobiaz betetako argudioekin erantzuten duzue, giza eskubideak aldarrikatzeko herriaren erdian jarri direnean", kritikatu dute.\nBaina ez dituzte kritikak eta erasoak bakarrik jaso. Akanpatutako jornalariek azken egunetako elkartasun adierazpenak ere eskertu dituzte. “Atzo arratsaldean Huelvako hiriburutik etorritako pertsona talde batek bisitatu gintuen, eta bildutako janari eta edari biltegi handi bat eman zigun. Topikoetatik haratago ikusten dakiten pertsona solidarioak daude ", adierazi du kolektiboak.\nPhilip Alston NBEko pobreziaren errelatoreak kokalekuan egindako bisitan esan zuenez, “hainbat gobernuk hogei urte baino gehiagoz onartu dituzte baldintza horiek”. Huelvako marrubien egoera ikusita, "harrituta" geratu zen, izan ere, enpresa handiek "milioika euro irabazten dituzten bitartean, jornalariak “animaliak bezala" bizi dira.\nKanal hauetan artxibatua: Pobrezia | Bazterkeria | Covid-19ren biharamunari so | Huelva | Jornalariak


Itsas Museoko I.Komimi lehiaketa - BILBOKO ITSASADARRA ITSAS MUSEORA\nItsas Museoko I.Komimi lehiaketa\nItsas Museoak lehiaketa berezi bat antolatuko du, gure lehenengo komiki lehiaketa 6-18 urte bitarteko gazteentzat. Lehiaketan partehartzeko, modu indibidualean edo taldean aurkeztu daitezke eta gehienez 3 obra aurkeztu ahal izango dituzte.\nEzinbestez, lan guztiek itsas gairen bat izango dute hizpide, pertsonaiak originalak izango dira, eta trama Itsas Museoarekin erlazionatuta egongo da, zentsu orokor batean, hau da, Bizkaiko Golkoa, Karola Garabia, Euskalduna Ontziolak, Bilboko Itsaadarra, Bilboko Portua, Bilboko Kontsulatua, , zirgariak, zamaketariak,sardinerak, euskal piratak, euskal nabigatzaileak J.S Elcano, Andres de Urdaneta edo Jose Luis de Ugarte, esaterako.\nLehiaketak, 3 kategoria izango ditu: lehena, 6-12 urte bitarteko umeentzat, bigarrena, 12-18 urte bitarteko gazteentzat eta azkena 18 urte baino gehiagoko helduentzat. Aurkeztutako komikiak, euskeraz, erderaz edo mutuak izango dira eta hoberenen artean 5 sari interesgarri bananduko dira.\nObrak aurkezteko epea, 2019ko otsailaren 22an 12:00tan amaitzen da Bilboko Itsas Museoan.\nLehaiketaren oinarriak link honetan ikusi ahal dituzu.


Plastifisharen Kostera: ibaia garbitzera – Orereta Ikastola\nPlastifisharen Kostera: ibaia garbitzera\nEraikina: Oiartzun ibaia (Fanderiako gunea)\nHasiera data: 2020/11/24 9:00 am\nBukaera data: 2020/11/25 12:00 pm\nMater ontzi-museo ekoaktiboak antolatutako ekimena da Plastifisharen Kostera. Egitasmoaren helburua lurrean, airean zein uretan gero eta hedatuago dagoen plastiko-kutsadura murriztea da, iturburutik bertatik eraginez: katean gora arazoaren nahiz konponbidearen parte diren kolektiboak esku hartzera gonbidatuz eta kutsaduraren hedapenaren prebentzioa sentsibilizazioaren bitartez sustatuz.\nEgitasmoa Ikastolako jardunean integratuta dago eta nagusiki LH 4. mailako ikasleekin lantzen da, Txanelako 5. unitateari, uraren unitateari, lotuta. Ekimenak, besteak beste, urtero ibai-arroak garbitzera joateko aukera eskaintzen die haurrei. Ikastolakoak Fanderiara joaten dira, Oiartzun ibaia garbitzera.\nCOVID-19agatik iaz aukerarik izan ez zenez, oraingoan, gaur egun LH 5. mailan daudenak joango dira.\nagenda 30 errenteria ingurumena orereta Plastifisharen Kostera


Nola iritsiko gara konfederazio unibertsalera? « Alexandre Deulofeu Web\nAlexandre Deulofeu-ren bibliografia\nAlexandre Deulofeu, biografia\nAlexandre Deulofeu-ren liburuak\nNola iritsiko gara konfederazio unibertsalera?\n«Catalunya i L´Europa futura» («Katalunia eta etorkizuneko Europa») liburua, Alexandre Deulofeu i Torres-ek 1934ean argitaratua, eta 1978an berrargitaratua. Orrialdeak 297tik 300ra.\nXIX. kapitulua. Nola iritsiko gara konfederazio unibertsalera?\nZein izan behar du mundu mailako etorkizuneko antolakuntza? Argi eta garbi, herri askeen borondatezko federazioa, zeinaren barruan herri guztiek maila bera izango lukete, eta hortaz, influentzia bera.\nNola iritsi gaitezke horreraino? Argi eta garbi, eboluzio natural baten bidez, bi bide desberdinetatik dagoeneko gertatzen ari den bezela.\nLehenik. Inperioen gainbeheratik eta ondoriozko herri zapalduen askapenetik, lehenik eta behin federazio partzial baten parte osatzera pasako direlarik. Hau da Austriar-hungariar inperioaren gainbeheraren kasua, horren ondorioz txekiarrak, eslobakiarrak eta Hungria libre geratu direlarik. Lehen biak, boluntarioki batu ziren Errepublika bat osatzeko, bi herriak askatasunean bizi direlarik. Errusiar iraultzak bide eman zuen Sobietar Errepubliken Federazioa osatzeko. Beste herri batzuk erabat aske egin ziren -Estonia, Lituania eta Letonia adibidez- baina egun dagoeneko aurreikus daiteke baltikoko herrien federazioa. Bestetik, Hungria, Polonia eta Austriak independente iraun dute.\nBigarrenik. Herri zapalduek inperioen barruan autonomi erregimena lortzen dute, eta hau astiro-astiro erregimen federalera bilakatzen doa, erabat ezeztatu arte garai bateko herri boteretsuaren nagusigoa. Adibideak: Espainian ikusten dugu monarkiaren bukaerak errepublika federagarri bati ematen diola bide, zeinean, lehenik, kataluniako erregimen autonomikoa indarrean jartzen den.\nGaur egun, denok ezagutzen dute euskal mugimendu abertzalea, Baskonia eta Nafarroarentzat erregimen autonomiko bat ekarriko duena. Gauza bera gertatuko da Galizia, Valentzia eta Mallorkarekin, eta seguruenik Aragoarekin ere, eta agian Espainiako beste herri batzuekin. Eboluzio honek denbora besterik ez du behar gauzatzen joateko.\nHerri autonomoek euren goia jotzen dutenean, errepublika hispanikoen federazio sortuko dute, errepublika desberdinek osatutakoa -katalandarra, gaztelakoa, galiziakoa, valentziakoa, mallorkakoa, portugaldarra- edo agian azpi-federazioek osatutakoa: katalandar-valentziar-balear federazioa, eraberean federatua egongo dena galiziar-portugaldarrari, gaztelar-leondarrari, eusko-nafarrari, etabar. Azpi-federazio hauek (zeintzuen barruan errepublikek askatasun erregimena izango duten, borondate propioak mugatutakoa) Legebiltzar orokor baterako ordezkariak izendatuko dituzte, Errepublika desberdinen hiriburuetan bilduko direlarik, Legebiltzar hau maila internazionaleko auzietaz arduratuko delarik, federazioek eskeinitako gaietan.\nGauza bera gertatuko da ziuraski Britaniar Uharteetan, Irlanda, Ingalaterra, Gales eta Eskoziarekin, eta Frantzian, Okzitaniako errepubliken federazioarekin eta Bretania, Normandia eta Ille de Franceko errepublikekin, etabar, etabar.\nFederazio hauek, S.E.S.B.ek bezela, artikulu bat izango dute esango duena: Errepublika federatuek konfederaziotik banatzeko eskubidea dute, hala erabakitzen dutenean. Espainiar patriotismoaren kontzeptu zahartua desagertuko da, baita frantsesa, etabar. Espainia eta Frantziak, eta beste zenbait potentzia dekadentek, herri federatuen elkargoei bide emango diete. Aurreritzi patrioterorik izango ez denez, logikoki herriek aduana erregimenak kentzera joko dute, eta logikoki iberiar federazioak, beste herrietako federazioekin, Legebiltzar amankomun bat osatuko dute, herri federatu guztiak ordezkatuak egongo direlarik.\nKonfederazioa zabalduz, iritsiko gara ideal gorenera, hau da, hamaika herri aske, bakoitza bere gobernu eta Legebiltzarrekin, eta superLegebiltzar nagusi bat, osatua egongo dena europar errepublika txiki bakoitzeko ordezkari batekin, eta zio nagusi izango duena bakea mantentzea nazio konfederatuen artean.\nNola ekidingo dugu gatazka armatu baten posibilitatea? Oso modu errazean. Errepublika bakoitzak ordena publikorako zerbitzu bat izango du, eta zerbitzu hau Legebiltzar orokorraren esanetara jarriko da bere beharra duenean. Ulertzen dugu, hala ere, hau ez dela inoiz gertatuko, bere indarra haundia izango delako herri federatuen aurrean. Bi Estaturen arteko auzirik sortzekotan, auzia legebiltzarrera eramango da eta bertan argitu gehiengoaren botoaren araberako modu demokratikoan. Ulertzen dugu erabakia berehala onartuko dela, sena demokratikoagatik, eta ez delako egongo ejerzitu internazionalari aurre egingo dion Estatu partikularrik. Halabeharrez, mintzaira internazional bat egokitu beharko da. Ulertzen dugu, berrehundik gorako hizkuntza ofizial egonik, erabat beharrezkotzat joko dela hizkuntza bakarraren erabilera legebiltzar orokorraren baitan, berau esperantoa izango delarik edota herri federatuena ez den beste bat, ezulertuak ekiditeko.\nEuropak garatzen ari duen sistema politikoa Aintzin Aroan 100-350 (K.A.) zeukanari hurbiltzen ari da, (grafikoan ikus daitekeen hori), eta erdi aroko 800-1500 urteen ingurukoari, desberdintasun batekin, izan ere, garai hauetan federazio partzial ugari eta erabat aske ziren nazio txikiak zeuden, desberdintasunak erregulatuko zituen gune nagusi bat gabe, eta Etorkizuneko Europan egiazko Nazioen Elkargo bat egongo da, mundu mailako gatazka armatuak ekidingo dituena.


Hasi dira Inpernuperen 35. urteurreneko ekimenak - Urola Kostako Hitza : Urola Kostako Hitza\nHasi dira Inpernuperen 35. urteurreneko ekimenak\nArgazki jendetsu bat atera zuten atzo arratsaldean Zumaiako Inpernupe tabernaren aurrean, 'herriko tabernen' aurkako auzia eta Espainiako Estatuko auzitegien ebazpena salatzeko.\nHorrekin eman zieten hasiera Inpernuperen 35. urteurrenaren harira prestatutako ekimenei; argazkia atera ostean, 20:00etan, Marlik taldearen kontzertua izan zen Sagarbiden.\nUztailaren 14rako eta 21erako ere antolatu ditu kultur ekitaldiak Inpernupe elkarteak. Ikusi hemen 35. urteurreneko egitaraua, osorik.


Europako funtsak Hego Euskal Herrian zertarako erabiliko diren ulertzeko eskuliburua — Manu Robles Arangiz Fundazioa\nEuropako funtsak Hego Euskal Herrian zertarako erabiliko diren ulertzeko eskuliburua\nArgitalpena Ekonomia Euskal-Herria Nazioartea\nEuropako funtsak ez dira gure gaitz guztiak sendatuko dituen pagotxa, baizik eta gure kontinenteko enpresa handiak erreskatatzeko premiazko ahalegina, etortzear dugun kolapso ekolo-gikoari, digitalizazioari eta AEBak eta Txina nagusi dituzten merkatu globaletara egokitzeko beharrari aurre egiten laguntzeko sortua. Jakina, langileen interesen eta ongizatearen kontura egingo da hori guztia, ohi den bezal, "Europako berreskuratze-funtsak: itxurazko aldaketa berde eta digitala" eskuliburua argitaratzea erabaki du Euskal Herriak Kapitalari Planto plataformak. Hor daude jasota, ahalik eta modurik pedagogikoenean, Europako funtsei buruzko ohiko zalantzak.\nIrakurri eskuliburu osoa\nBaina bertsio ofizial hori pitzatzen hasten da elementu hauek aztertu ahala: zer proiekturi eman zaien lehentasuna, zer eragile diren protagonistak, zer kudeaketa-eredu ari diren erabiltzen eta zer baldintza dakartzan berekin Next Generation EUk, berreskuratze-programaren ekimen aitzindariak. Ikuspegi objektiboago batetik begiratuta, Europako funtsak ez dira gure gaitz guztiak sendatuko dituen pagotxa, baizik eta gure kontinenteko enpresa handiak erreskatatzeko premiazko ahalegina, etortzear dugun kolapso ekologikoari, digitalizazioari eta AEBak eta Txina nagusi dituzten merkatu globaletara egokitzeko beharrari aurre egiten laguntzeko sortua. Jakina, langileen interesen eta ongizatearen kontura egingo da hori guztia, ohi den bezala.\nBeraz, zabaldu egin behar da politika zalantzagarri horri buruzko eztabaida, hari so egongo baita datozen urteotako agenda. Eskubidea dugu informazioa jasotzeko, zer eredu ekonomiko nahi dugun eta zer neurri ezarri behar diren erabakitzeko, are gehiago egungo egoera erabakigarri honetan, non aldatzen ari baitira gure gizarteak euskarri dituen oinarriak. Zoritxarrez, gure erakundeetatik jasotzen duguna ez dira eztabaidaeremu burujabeak, baizik eta mezu sinplistak, ezkutukeria eta opakutasuna, demokrazia bahiturik daukaten bitartean.\nBidegabekeria horri erantzuteko gure ekarpen apala egitearren, eskuliburu hau argitaratzea erabaki du Euskal Herriak Kapitalari Planto plataformak. Hor daude jasota, ahalik eta modurik pedagogikoenean, Europako funtsei buruzko ohiko zalantzak. Espero dugu lagungarri izatea eskuliburua eztabaidaren egungo esparru urria zabaltzeko, eta elkarrengandik bereizteko programaren benetako izaera eta etengabe kontatzen diguten istorio melenga. Bederatzi galdera eta bederatzi erantzun ditu eskuliburuak. Lehenbizi, Europako funtsen gaineko funtsezko gakoak azaltzen ditu: zer helburu dituzten, zenbateko finantzaketa behar duten, nola kudeatzen diren, zein diren haien onuradun nagusiak eta zer aldaketa dakarten berekin.\nProgramaren ezaugarriak aurkeztu ondoren, eragin ditzakeen inpaktuak aztertuko ditugu eta, azkenik, zenbait alternatiba proposatuko. Gure iritzian, alternatibak bultzatu behar dira, betiko sistema bidegabea eta jasanezina berdez, morez eta itxurazko elkarlanez margotu beharrean, eta irmoki bat egin bizimodua antolatzeko eredu bidezko eta jasangarri baterako trantsizioarekin.\nEsan dezagun, bestalde, 2021eko maiatzaren 20an amaitu zela eskuliburu hau idazteko lana, zeina ez baita izan guk nahi genukeen bezain zeregin samurra. Prozesu osoan nabarmendu den gardentasunik eza "plan nazionalera" ere hedatu da. Plan horri dagokio azaltzea zer inbertsio eta aldaketa egin behar diren Espainiako Estatuan.\nBaina apirilaren 30ean aurkeztutako Plan de Recuperación, Transformación y Resiliencia España puede (Espainiak ahal du. Berreskuratze-, eraldatze- eta erresilientzia-plana) testuaren 2.052 orrialdeek ez dute zehazten ez proiekturik, ez baldintzarik; aitzitik, anbiguotasunetik eta araubidetik nahiko eta sobera dute. Ziurgabetasun- eta opakutasun-giro horretan, Eusko Jaurlaritzak bere Euskadi Next 21-26 plana aurkeztu zuen maiatzaren 18an, ustekabean aurkeztu ere. Espainiako gobernuari zenbait zifra eta lehentasun aldatzeko eskatzen dio Jaurlaritzak plan horren bidez \_u2014eskematikoki eta generikoki\_u2014, gizarteak prozesuan esku hartzeko inongo formularik aipatu gabe. Laburbilduz, ez du uzten prozesua osorik ikusten, tantaka argitaratzen baitu informazioa. Hala eta guztiz ere, funtsezkoa iruditzen zaigu Europako funtsei buruzko eztabaidarako eta gogoeta kritikorako txosten bat izatea Hego Euskal Herriko herritarrek.


Etxekalte tabernak 40 urteko aroari bukaera eman dio - Irutxuloko Hitza : Irutxuloko Hitza\nEtxekalte tabernak 40 urteko aroari bukaera eman dio\nParte Zaharreko Etxekalte taberna.\nAtzo itxi zuten Parte Zaharreko Etxekalte taberna. Pili eta Juanjo jabeek lau hamarkadako ibilbideari bukaera eman diote. Azken egunetan, sare sozialetan hainbat donostiarrek tabernaren inguruko etorkizunaz idatzi dute, eta hedabide batzuk baieztatu dute taberna ezagunaren itxiera.\nHain zuzen ere, atzo bilera berezi bat egin zuten tabernan bezero eta lagunei agur esateko. Jabeek beste batzuen esku utzi dute taberna, eta aste batzuk barru irekiko dute berriz ere. Orain arteko Etxekalteren izaera mantenduko duen edo ez ikusteko dago.\nParte Zaharreko taberna estimatua izan da urtetan, musikarekiko zuen loturarengatik, eta gauean han sortzen zen giroarengatik.


| 2018/10/07 |\nEBA mailako Euskal Kopa irabazi du MU taldeak. Partidu borrokatua Santurtziren etxean jokatu duguna. Azken jokaldietan, Martin Buesak (partidako onena, 29 punturekin) hiruko erabakigarria saskiratu du eta Torresenak ez dira sartu. Ointxek bere lehen titulua eskuratu du final bikainean.\nHasieratik nabari zen kantxan bi taldeen helburua partidua irabazteko. Euskal kopako finala zen, eta denboraldiari hasiera emateko sari bikaina duda barik. Partidua oso lehiatua izan da, eta bi taldeen defentsa lan bikaina zela-eta, asko kostatu zaie bi taldeei saskiratzea; ikusi besterik ez azken emaitza 57-62.\n"Eurek arazo asko sortu dizkigute bai erasoan bai eta defentsan ere, baina erritmo ona izan dugu eta gure planteamendua betetzea lortu dugu", adierazi digu Arri-k. Entrenatzaileak, talde-lana nabarmendu du garaipena lortu izanaren arrazoien artean eta adierazi du, azken asteetan oso lan ona egiten ari direla. "Egia da, jokoa ez dela oraindik behar besteko ona, baina bide onetik goaz, eta horrela jarraitu behar dugu, denboraldia luzea dela jakinik".


Internet eskaintza ikasleentzat | 200 mega, finkorik eta iraunkortasunik gabe | Euskaltel\nInterneteko 200 megak ez dute iraunkortasunik, ezta finkorik ere\n200 Mega internetekoa\nsi quieres 500 Mega +4€/hilean\nOnline kontratatzea Doan deitzen dizugu\nDeskribatu gure tarifak ikasleentzat dituen abantaila guztiak\nKontsultatu zure fibra estaldura\nInternet nire etxera heltzen da\nSar itzazu zure datuak eta aurkitu zure etxean estaldura duzun Euskalteleko fibrarekin Bilbon, Barakaldon, Gasteizen, Donostin, Iruñan edo Euskadiko edozein lekutan.\nEz itxaron gehiago!\nZenbat irauten du iraunkortasunak?\nEz, ikasleentzako gure eskaintzak ez du iraupenik. Gainera, aldi baterako deskonexioak eska ditzakezu, behar izanez gero.\nZer entregatu behar dut Euskaltel ikasleak kontratatzeko?\nZure ikasle-txartela erakutsi besterik ez duzu egin beharko tarifa berezi honetan alta emateko.\nZeintzuk dira ikasleen tarifaren abantailak?\nPack honekin 200 megako konexioa izango duzu nabigatzeko, preziorik onenean, konpromisorik gabe eta udan aldi baterako deskonektatzeko aukerarekin. Gainera, behar izanez gero, 500 mega kontratatu ahal izango dituzu hilean +4 euroren truke.\nEta beste operadore batekin kontratua badut?\nEz kezkatu. Euskalteletik zure aurreko operadorearekin batera izapidetuko dugu eramangarritasuna, zuretzat inolako kosturik gabe.\nZalantzarik badut, norekin hitz egin dezaket?\nZalantzarik izanez gero, deitu 900799188 telefonora edo utzi zure telefonoa eta gu zurekin harremanetan jarriko gara.\nZertan datza denbora-deskonexioa?\nUdan aldi baterako deskonexioa eska dezakezu; horrela, oporretan ez duzu baja eman beharko eta berriz aktibatu ahal izango duzu berriz behar duzunean.\nDOAIN deitzen zaitugu\nedo nahiago baduzu, dei iezaguzu\nZalantzarik duzu? Dei iezaguzu eta berehala erantzungo dizugu\nEzagutu Euskalteleko ikasleentzako Interneteko eskaintza berria\nIkasle izateagatik abantaila esklusiboak lortzen ditu: abiadura handiko konexioa prezio bakarrean\nEuskaltelen eskaintza bat dugu, eta ezingo duzu atzera bota: 200 mega hilean 35 euroan. Ikasle-etxetik konektatuta egon zaitezen uneoro, lineako gailuen kopuruaz arduratu gabe: Euskaltelen tarifa berriarekin aldi berean nabigatu ahal izango duzu, seinalearen abiadura eta kalitatea galdu gabe. Euskaltel komunitatean parte hartzen hasi zen eta ikasleen beharretara egokitutako zuntz optikoaren eskaintza berriaz gozatu zuen, prezio bakar eta arbuiaezinarekin. Zuentzat eta zuentzat pentsatua!\nEgin lanak, partekatu apunteak edo kontsultatu behar duzun informazio guztia, zure aisialdia ahaztu gabe: eskaintza berria zure telesail eta film gustukoenez, azken online jokoez edo plataforman nahiago duzun musikarik onenaz gozatzeko ere pentsatuta dago. Aukeratu zure pack ideala preziorik onenean. Euskaltelen tarifa bat Internet hutsarekin kontratatzeko aukera izango duzu, edo Internet + TV aukera, TV Premium Extra + barne, ikus-entzunezko parrillako berrikuntza guztiekin 4K kalitatean.\nBatez ere unibertsitateko ikasleentzat da sustapen hori bere ikasturtean, bai bakarrik bizi direnentzat, bai etxebizitza ikaskideekin partekatzen dutenentzat. Abiadura handiko interneterako konexio batez gozatzeko modurik onena, linea finkoaren edo mugikorraren kargu egin beharrik gabe; hilero aurreztea ez zen inoiz errazagoa izan. Eta onena, instalazioa guztiz doakoa da! Ez ordaindu aparteko gasturik. Gure zerbitzu teknikoak urrats guztiak egingo ditu, fakturan euro bat ere gehitu gabe.\nEta hori gutxi balitz, oporretako hilabeteetan doako aldi baterako deskonexioa egitea proposatzen dizugu, ikasturte hasiera bakoitzean tarifa berri bat kudeatu beharrik izan ez dezazun. Inork ez dizu gutxiagorik eskaintzen. Kontratatu Euskalteleko ikasleen tarifa inolako konpromisorik gabe; lehen mailako interneterako konexio bat proposatzen dizugu, iraupenik eta loturarik gabe, kontratatu duzun pack hori aukeratu ahal izan dezazun, iraupenaz arduratu gabe eta penalizazioak ahaztu gabe.\nZatoz Euskaltelera eta gure abantaila guztiez baliatu. Deitu 900799188 telefonora edo utzi telefonoa eta guk deituko dizugu. Ez itxaron gehiago!


BreakOnStage, Nazioarteko kultura urbanoen jaialdia, martxoaren 21ean izango da | Gaztea | EITB\nBadator BreakOnStage, Nazioarteko kultura urbanoen jaialdia\nBilbao Arenan izango da, 17:30etik aurrera. Hiru agertoki egongo dira, dantza, musika, kirol eta kultura adierazpen ikuskizunak eskaintzeko.\nBreakOnStage jaialdia martxoaren 21ean izango da, Bilbao Arenan. 17:30etik aurrera, dantza, musika, kirola eta kultura arloko ikuskizunak eskainiko dituzte, hiru agertokitan banatuta.\nAurtengo parte hartzaile nabarmenenak hauek dira:\nAretoko breakdance lehiaketa\nEgungo munduko txapeldunak lehiatuko dira: Last Squad frantziarrak. Halaber, Legacy (Bartzelona) taldea ere izango da Bilbao Arenan, breakdance Iberica 2019ko irabazlea, eta baita Feel The Sound bilbotarra ere.\nScooter Freestyle Battle\nMundu mailako gorenean dauden lau rider hauek arituko dira: Jamie Addisson (EB txapelduna), Alex Gonga (Junior mailako munduko txapelduna), Ruben Doniga eta Marti Samper.\nBost Urban Dance\nEhun urban dance talde hiru sailkapen jaialditan aritu dira final handian egoteko txartelaren bila. Sei talde onenak izango ditugu bertan bi kategoriatan: Nagusien kategorian, Breathless (Iruñea), Bamboo (Donostia) eta Elements (Barakaldo); Gazteen kategorian, Slippery (Bilbo), Legacy Breath (Iruñea) eta Extra (Gernika).\nBMX bizikletekin arituko dira Diego Solans (Espainiako txapelduna), Arkaitz Armendariz, Martxel Arribillaga eta Aleix Planella.\nHorrez gain, bestelako ikuskizunak ere egongo dira: "Indala dance theater" (zirkua eta dantza urbanoa uztartzen dituena) edota "Nury & Izaskun" Lock&Pop dantzariak. Iker Villak aurkeztuko ditu ikuskizunak.\nBreakOnStage jaialdiak ateak 17:00etan zabalduko ditu eta ikuskizuna 17:30etatik 19:30etara izango da.\nSarrerak Kutxabank kutxazainetan eta jaialdiaren web orrian salgai daude.\nInformazio guztia www.breakonstage.com webgunean dago.


Peiremans+ (Bilbon eta Iruñean)\nMyriam Garzia / Sagardantza 15/11/5 eta 15/11/7\nKafe Antzokia / Zentral Kafe Antzokia Peiremans+ Bilbon eta Iruñean\nPeiremans+ Iruñeko Zentral Kafe Antzokian. Argazkia: Sagardantza\nHamar urteko etenaren ondoren, Peiremans+ taldea itzuli da Euskal Herriko aretoetara kontzertu sorta bat eskaintzera.\nBilboko Kafe antzokia, azaroak 5\nBilboko Kafe Antzokian jo zuen Peiremans+-ek lehendabizi. Aretoa leporaino beteta, ikusmin handia zegoen. Urduritasuna nabaria zen publikoaren artean, Gorka Urbizuk, Imanol Ubedak, Marino Goñik eta Txikik osatutako taldea taularatu baino lehen. Haiek ere harrituta zeuden horren harrera beroarekin, sarrerak aspaldi agortuta.\nIzaki Gardenak-ek zabaldu zuen Bilboko zuzenekoa. Aurri gara (Oihuka) azken diskoaren aurkezpena egin zuten, gasteiztarren hirugarren lan luzea. Jon Basagurenek (ahotsa eta gitarra) gidatzen duen taldea dena emateko prest agertu zen taula gainean hasierako urduritasunak alde batera utzita (Peiremans+ taldearen telonero eta antzokia beteta izatea ez da hutsaren hurrengoa). Izaki Gardenak-ek ez zuen hutsik egin.\nAzken diskoko abestiak izan ziren nagusi, baina lehenengo bi diskoetako abestiak ere jo zituzten. Ejekuzioa bikaina izan zen. Badirudi, eta Jon Basaguren taldeko liderrak aitortu du, taldea, konplexuak eta beldurrak baztertuta, disfrutatzen hasi dela egiten duenarekin. Pop kutsuko abesti indartsuek hitz ederrak dituzte lagun. Hori baita Izaki Gardenak taldearen ezaugarrietako bat, indarra eta energia, are gehiago zuzenekoetan.\nDenek espero zuten unea heldu zen gero, Peiremans+-en txanda, alegia. Oihuek eta txistuek lagundu zuten taldearen agerpena eszenetokian. Joan zinen abestiaren riff gitarreroak nerbioak askatu zituen publikoaren artean eta kantak abestuz taldea lagundu zuen askotan.\nLehenengo zatia, Imanol Ubedak gidatu zuen ahotsetan. Jose Luis Otamendik idatzitako poeman oinarritutako Gaur euria egin du abesti ezagunak klimax-a ekarri zuen. Peiremans+ taldeko kideak eskarmentu handiko musikariak izan arren, esan beharra dago Marino Goñiren (Balerdi Balerdi) baxua ezinbesteko oinarri sendoa izan zela (zaharrak badaki!). Imanol, abestien artean azalpenak ematearen zale, Zortziak bat abesti berriaren nondik norakoak azaldu zituen. Badirudi bertsook Simon Gandarias bertsolariarenak direla, orain arte anonimoak zirela uste bazen ere.\nZortzi abestiko errepertorioa –2005ean publikatutako EParen bostak eta kontzertu sorta honetarako espresuki konposatutako beste hiru–, motz geratuko zelakoan-edo, Peiremans+ taldeak zenbait bertsio jo zituen, tartean Weezer taldearen Photograph eta Sam Cook-en Wonderfull World.\nKontzertuaren bigarren zatian Gorkak hartu zuen protagonismoa. Orduan etorri ziren Bemidji edota Hitz ederrak abestiak bisetan.\nIruditzen zait entseguetarako tarte handirik ez zuela izango Peiremans+ taldeak, azken finean talde paraleloa da eta kide bakoitzak berezko proiektuak, musika taldeak eta lanbideak ditu. Baina esan beharra dago Peiremans+ konpaktoa dela, arrakala gabekoa, urteek eta taulak emandako esperientziaren seinale. Desagertu eta agertu berri den taldeak merezi du. “Joan ginen baina hemen gaude oraindik”.\nTestua: Myriam Garzia\nIruñeko Zentral aretoa, azaroak 7\nMonte del Oso eta Peirmenas+ taldeek Iruñean emandako kontzertuaren inpresio batzuk baino ez ditut jasoko datozen lerroetan.\nIruñeko taldeak ireki zuen gaua beteta zegoen Zentral aretoan. Ion, Luis eta Edu hirukoak ongi bete zuen teloneroen papera, indartsu joz eta beren lehen diskoari (Esto tiene que doler) errepasoa eginez. Pendiente gelditzen zaigu euren indie rock, power pop eta gitarkadak areto txikiago batean entzutea.\nOndoren Peiremans+ atera ziren, talde titular indartsuarekin (Myriamek jada aipatu ditu aurrelari, zentral, atzelari eta atezaina, hortaz ez dugu alineazioa berriz errepikatuko). Bada, kontzertu gozagarria eskaini zuten, kantu berriak zein zaharrak tartekatuz, Deabruak Teilatuetan ekarri zizkiguten (Zuentzat) eta, nola ez, Rivers Cuomoren itzala ez zen falta izan: Weezer-en bertsioan ez ezik, Radio Maria gisako kantuetan ere estatubatuarren eragina nabaritu genuen. Hain zuzen ere, polita iruditu zaitzaigun Radio Maria deitzen duten eta oraindik izenburua ez duen kantu berri hori.\nModu berean, gustatu zitzaigun taldekideak erlaxatuta ikustea, gozatzen. Eta zer esan Marino Goñiri buruz? 40 urte gaztetuta antzeman genuen, ia nerabe, eszenatokiaren ezker aldean baxua jotzen (bikain) eta iribarrea aurpegitik kendu gabe.\nBilboko Kafe AntzokianKritikak\nPeiremans+, "jogo bonito" hastear daBerriak\n“Oso garrantzitsua da 'gureak' ez diren plazetan muturra sartzea”Elkarrizketak\n“Itsasargiak”, Izaki Gardenak taldearen aurreneko lanaBerriak\n‘Amaieratik hasi’ da Izaki Gardenak boskotearen lanik berrienaBerriak\nGor diskoetxeko artisten bideo berriakBerriak\nMARINO GOÑI-rekin solasean Elkarrizketak\nGor zigiluak disko bikoitz batekin ospatu du bere 25. urteurrenaBerriak\nGor diskoetxearen 25. urteurren jaiaBerriak\nMonte del Oso taldearen estreinaldiaBerriak\n'Esto tiene que doler', Monte del Osoren estreinako diskoaBerriak\nMonte del Osok bigarren disko luzea argitaratu duBerriak\nPEIREMANS+ HIRUKOA BONBEROTIKBerriak\nPEIREMANS Baloia jokoanElkarrizketak


Sanfermin Aldapakoaren ezpata-dantza 2016: kronika — dantzan.eus\nHemen zaude: Hasiera › Komunitatea › Duguna - Iruñeko dantzariak › Sanfermin Aldapakoaren ezpata-dantza 2016: kronika\n2016ko Sanfermin Aldapakoaren ezpata-dantzariak (Argazkia: Iñaki Zugasti)\nSanfermin Aldapakoaren igandez, aurten irailaren 25arekin.\nUdako azken hondarrak heltzearekin hasten dira Takonerako arbolen hostoak gorritzen, Ezkaba aldetiko ipar-haizea freskatzen, hiri buruzagiko arratsak iluntzen... Alta, goibeldu baino, alaitu egiten zaigu bihotza Iruñeko dantzari eta ttunttunerooi gure egun handiaren urrina dastatzen hastearekin bakarrik. Udazkenak bere indarra inposatuko zuela iragarria zuten meteorologoek baina gure jardunak ez du txamanetik gutxi. Gure zangoek lurra jotzean kriskitinek ateratzen duten hotsak agian, Sanfermin mairuari eskaintzen diogun piper-opilak ausaz, edo gure irradakaren hitzek beharbada... ez dakigu zerk, baina zerbaitek urrundu egiten ditu hodei beltzak eta orzantza gure egun berezian. Lehenengo 8 urte hauetan bai behintzat.\nJoseba Lorenzo bandera dantzatzen (Argazkia Iñaki Zugasti)\n(Argazkia: Iñaki Zugasti)\nIzan ere, zortzigarren urtez dantzatu dugu Iruñeko banderaren berdea Argaren korrontearen gainean, zortzigarrenez ziztuan igo Santodomingoko aldapa -hala ere, ziztuanago egin du Angel Aranak Arrotxapeko lokaletik alde zaharrerako bidea, ahantzia genuen buruzagi makilaren bila-, zortzigarrenez erakutsi gure kapitainen dohaiak, zortzigarrenez barreiatu gure buru gaineko mirailen eta lilien distira Iruñeko karrika zaharretan barna -Sanfermin Aldapakoaren ezpata-dantzari ohe ezinago goxoarena egiten dioten Iruñeko karrika zaharretan barna-. Azken urtean Donostian, Baigorrin edo Eibarren ere ikusi ahal izan dute gure ezpata egurrezkoek buruzagiaren lepo inguruan ehundutako arrosa. Baina inon ez -eta barka gaitzatela- Iruñeko udal plazan bezain eder.\nArga zaharraren urak beti berri direnez gero, gure ezpata-dantza betierekoak berritasunak izan ditu aurtengoan ere:\nSaioa Seminario neskatikoak egin ditu zerbitzari lanak. Bere zeru koloreko begiek begirada gardena ematen diote Saioari. Bere dantzakeratxoa bezain gardena. Eta begiradarekin zein bere dantzatzeko manerarekin argitu gaitu Saioak. Espantorik gabe, bere neurrian, xuxen, ezin txukunago!\nSaioa Seminario Sanferminen irudiari piperropila eskaintzen (Argazkia: Iñaki Zugasti)\nKapitain lanetan Akier Perkaz, Ainara Ranera, Itziar Perez eta Marta Zugasti aritu dira, azken biak lehenbizikoz. Akier dantzari umoa eta errekaitza da. Tropelean egonik ere kapitain litzateke, baina gaur, kapitain ber bi. Ainara berriz, dantzari nekaezin eta bipila, dantzari adoretsuak generoarekin zerikusirik ez duen erakusgarri. Itziar eta Marta bezala. Bata eztenaren zorrotza bestea urmaelaren patsada. Dohain ia antagonikoak eta halaz ere, biak postuaren merezidun!\nAkier Perkaz, Itziar Perez, Ainara Ranera eta Marta Zugasti kapitainak (Argazkia: Iñaki Zugasti)\nZuberoa aldetik heldu zaigu aurten, berriz, gure soinularien gonbidatua: Mixel Etxekopar. Copain mauletarraren ikasle, azken 4 hamarkadetako zuberotar txülülari ia guztien maisu. Xirula ezpain artean pausatzen duelarik bortuko arranoaren hegaldi dotorearen xuxurla aditzen dugu. Ez luke gauza txikia behar betoizko hiri honetan bizi garenondako. Azken errepikari ere, zeremonia sakratuaren giroa eman zion txistu eta ttuntunarekin, dantzarioi oilo-ipurdia jartzeraino. Bere ekarpena izanen da heldu den urtean ttunttunarekin ateratzen bagara gu ere! Eskerrik hanitx horrendako ere, Mixel!\nMixel Etxekopar eta gure ttunttuneroak (Argazkia: Eduardo Buxenx)\nDantzari berriak heldu dira eta beteranoak tantaka badoaz. Bi hartuko ditugu adibide: Ainhoa Urmeneta 15 urteko ezpata-dantzari fierra, lehen aldiz jantzi duena loradun kaska eta Javier Urtasun 67 urteko ezpata-dantzari eredugarria, kaska bera eranztea erabaki duena. Berdin harrotzen gaituzte batak ala besteak.\nSanfermin Aldapakoaren kaperatik (Argazkia: Arantza Uriguen)\nAurtengo ibilbidea gozamena izan da. Eguraldiak erakutsi digun begiruneaz gain, udaltzainek lan txukuna egin dute trafikoa geldituz eta jendea goxoki baztertuz. Julen Fagoaga eta Itxaso Martinez boboek ere xarmanki bete dute haien egitekoa, tropelari toki eginez beti. Udal plazara heltzean trabarik egiten zuen terrazarik ez eta plazan beharrezkoa dugun hutsunea, zabal-zabala. Antzematen da beste sentsibilitate bat duela egungo udalak. Bide horretan, azpimarratzekoa hainbat zinegotzi (Aritz Romeo, Maider Beloki, Patri Perales, Joxe Abaurrea, Javier Cabases, Esther Cremaes eta Ana Lezcano) eta Joseba Asiron alkatea bera izan direla ikusle lepo betea zen udal plazan. Oraindik distira handiagoa izan du ezpata-dantzak gisa horretan eta eskertu nahi dugu haien gestoa.\nUdal plaza ikuslez lepo, tartean udalaren ordezkariak (Argazkia: Iñaki Zugasti)\nHandik eta hemendik heldu zaizkigun beste lagunena ere eskertu nahi dugun bezala. Kale bazterretan ikusi ditugu Eibarko, Irungo, Beasaingo, Elgetako, Alozeko, Gotaineko, Baigorriko, Zangozako, Mauleko, Donostiko, Andoaingo, Onizepeko, Azkaingo... lagunak, hondarrean sokara lotu zaizkigunak - aurten lapsusik gabea-. Mahaiaren bueltan ere lagun izan ditugu horietako zenbait: Juan Antonio Urbeltz, Xabier Urbeltz, Iñaki Arregi, Jexux Larrea, Fernando Aristizabal, Ane Albisu, Mertxe Ibañez, Iñaki Zugasti, Arantza Uriguen eta Enrike Izagirre. Biziki laketgarria da zuen babesa.\nFinitzeko, lagunen arteko irradaka (Argazkia: Iñaki Zugasti)\nBeti aitzina! (Argazkia: Iñaki Zugasti)\nGure esker on hauekin, gera dadila hemen izkiribaturik eta beraz mendeen mendetarako gorderik, Iruñeko dantzariek Xiberoko txülülari ospetsuenetarik baten doinura dantzatu zuteneko testigantza. Eta gera dadila, halaber, aditzera emana, heldu den urteko buruilan ere dantzara biltzeko gure borondate irmoa.\nHeldu den urtean berriz...\n* Iñaki Zugasti eta Arantza Uriguen-ek hartutako argazki zoragarrien sorta mardulago bat, hemen ikusgai:


IparraneT - Whatsapp aplikazioa euskaratu nahi duzu?\n2016/12/23 13:57 0 iruzkin\nWhatsapp aplikazioa ez dago euskaraz, hortaz, ezin dugu euskaraz erabili. Momentuz ez gaitu aukera hori ematen, baina bai euskaratzeko, zelan? hemen sakatzen baduzue, Whatsapp-en zerbitzu batera eramango zaituzte, bertan erregistratzen bazarete euskaratzeko aukera izango duzue, horrela poliki poliki guztion artean itzultzen badugu, denborarekin aplikazio hau euskaraz erabiltzeko aukera izango dugu, ez duzue ezer instalatu behar eta edozein ordenagailutik egin dezakezue. Informazio gehiago hemen.


Hiru egun iraungo duen eskola ibiltaria Bergaran hasi da - Bergara - Goiena.eus\nHiru egun iraungo duen eskola ibiltaria Bergaran hasi da\nArantzazu Ezkibel Galdos 2008-07-03 16:32\nOpor garaia izan arren, gazteek ikasteko tartea hartu dute Bergaran. Ikasle Abertzaleak-ek antolatuta, eskola ibiltariari hasiera eman diote gaur goizean Bergaran. Hiru egunetako eskolak izango dira, eta Bergara eta Antzuolatik pasako dira gurean. Zapatuan Azpeitian amaituko dituzte eskolok, triki poteo eta afariarekin.\nEskola ibiltariaren 9. edizioa hasi dute gaur Bergaran. Ikasle Abertzaleak-ek antolatuta, Euskal eskola nazionalaren alde egingo dute ikasleek datozen hiru egunetan. Ikasleek eskolan pairatzen duten egoera salatuko dute, gainera. Modu praktikoan ikasteko eskolak izango dira: nora joan, hura ikasi.\n25 lagun bildu dira gau Bergaran hasierako ekitaldian. Ondoren, Bergarako Udaletxean Martin Garitanoren eskola jaso dute han bildutakoek. Euskal Herria Txibertararte gaia izan dute berbagai Udaletxeko aretoan. Gaur, eguena izanda, erantzun xumea izan du eskola ibiltariak; baina, datozen egunetarako lagun gehiago batu eta Azpeitira 60 lagun inguru iristea espero dute.\nEskolek irauten duten hiru egunetan, Euskal Herria bere osotasunean lantzea dute helburua ikasleek. Ibilbidean zeharkatzen dituzten flora, fauna, herriak, eta bertako jarduera sozio-ekonomikoak ezagutzea dute xede, beti ere euskaraz eta eredu pedagogiko ezberdinak landuz.\nBergaran, Telesforo Monzonen etxea ikusteko aukera izan dute, eta Antzuolan proiektu hezitzaile aurrerakoi baten berri jaso dute. Gero, bazkaldu egin dute. Urretxu eta Azkoitia bisitatuko dute datozen egunetan eta zapatuan Azpeitira iritsiko dira.\nLoiolako basilikatik Xoxote gaina zeharkatu eta Azpeitira helduko dira zapatuan. Han, bertso triki poteoa eta afaria egingo dute. Hasiera batean Gaztetxean kontzertuak antolatzeko asmoa zuten, baina jaialdia bertan behera geratu da. Gorka Zoziaga antolatzaile taldeko lagunak adierazi duen bezala, eskola hauen balio handiena bertan sortzen den giroa da, eta era berean lagunak egiteko aukera azpimarratu du.


EUSKADI.-Jaiotzen erakusketa ezberdinak izango dira Bilbon, Gabonak direla eta\nMota ezberdinetako jaiotzen sei erakusketa ikusgai izango dira Bilbon abenduaren lehenengo astetik aurrera Gabonei begira. Jaiotzak, Bilboko Udaleko Kultura eta Euskara Sailarekin elkarlanean Justo eta Pastor Deunak Jaiotzen Elkarteak antolatuta, Gabonak bukatu arte egongo dira ikusgai hiriko egoitza ezberdinetan.\nErakusketa ofiziala, Justo eta Pastor Deunak Jaiotzen Elkarteak egindakoa, Otxarkoagako Udaltegian bisitatu ahalko da abenduaren 11tik urtarrilaren 7ra bitartean. Abenduaren 23, 24, 25, 30 eta 31n eta urtarrilaren 1, 6 eta 7an itxita egongo da. Sarrera doakoa izango da.\nBestalde, Erriberako Merkatuko arrain eta itsaskien solairuak, Alacanteko Amics del Betlem de la Marina Elkarteak bere probintziatik kanpo antolatzen duen dioramen lehenengo erakusketa jasoko du. Sarrera doakoa izango da umeentzat eta nagusiek euro bat eman beharko dute. Diru horrekin diorama baten zozketan parte hartuko dute umearen loteriarekin konbinatuz. Erakusketa, abenduaren 4tik urtarrilaren 7ra bitartekoa, Eguberri eta Urteberrian itxita egongo da.\nErakusketa programa honen beste egoitzetako bat La Caixa-ko Txurdinagako bulegoa izango da, abenduaren 7tik urtarrilaren 7ra bitartean, dioramen erakusketa egonkor batekin. Erakusketaren ordutegia banketxeek dutena izango da. Bestalde, Maria Laguntzailea elizan, euskal jaiotza monumental bat ikusi ahalko da elizaren ordutegiarekin bat etorrita.\nSan Vicente de Paul Eskola-Laguntza Zentroak erakusketa programa honekin bat egingo du hamar metro koadroko jaiotza monumental bibliko bat jasotzeko. Sarrera librea izango da eta Eguberri eta Urteberri egunean itxita egongo da.\nJusto eta Pastor Deunak parrokiak ere jaiotza bat erakutsiko du, kasu honetan biblikoa izango dena, eta abenduaren 22tik urtarrilaren 6ra bitartean ikusgai egongo dena elizaren ordutegian. Sarrera librea izango da.\nGabonen hurbiltasuna aprobetxatuz, Justo eta Pastor Deunak Jaiotzen Elkarteak 3. Barrutiko (Otxarkoaga - Txurdinaga) umeentzako eta, aldi berean, Bilboko etxeetarako jaiotzen lehiaketa birako deia egin du. Bietan izena emateko epea abenduaren 15era arte izango da.\nLehiaketei buruzko informazio gehiago jaso nahi duenak Elkartearen www.asobelenjustoypastor.org webgunean lor dezake, edo 94 412 25 19 telefonora deituta, edo zalantzak belenistasdeotxarkoaga@mundofree.com helbidera bidalita.\n150 aldiz ikusita


Javier Aizpurua: "Urtea amaitu baino lehen Koronabirusaren aurkako txertoa osasun sistemara igarotzea posible da" — Gaztezulo\nJavier Aizpurua: "Urtea amaitu baino lehen Koronabirusaren aurkako txertoa osasun sistemara igarotzea posible da"\nJavier Aizpurua: "Urtea amaitu baino lehen Koronabirusaren aurkako txertoa osasun sistemara igarotzea posible da" 2020 urtea osasungintzaren urtea izango da, baina baita zientziarena ere. Ikerketa zientifiko bateratua eta indartsua ezinbestekoa dela ikusi dugu guztioi eragin digun pandemia mundial honi azkar eta modu eraginkorrean aurre egiteko. Aurten birus batek mehatxatu du gure bizirautea, baina datorren urtean bestelakoa izan daiteke mehatxu hori; Klima Aldaketa, kutsadura, ozeanoen aldaketak... eta CSIC-en erronka horiei aurre egiteko prest daudela kontatu digu Javier Aizpuruak. https://www.gaztezulo.eus/albisteak/javier-aizpurua-urtea-amaitu-baino-lehen-koronabirusaren-aurkako-txertoa-osasun-sistemara-igarotzea-posible-da https://www.gaztezulo.eus/albisteak/javier-aizpurua-urtea-amaitu-baino-lehen-koronabirusaren-aurkako-txertoa-osasun-sistemara-igarotzea-posible-da/@@download/image/Javier Aizpurua_Creativium.jpg\n2020 urtea osasungintzaren urtea izango da, baina baita zientziarena ere. Ikerketa zientifiko bateratua eta indartsua ezinbestekoa dela ikusi dugu guztioi eragin digun pandemia mundial honi azkar eta modu eraginkorrean aurre egiteko. Aurten birus batek mehatxatu du gure bizirautea, baina datorren urtean bestelakoa izan daiteke mehatxu hori; Klima Aldaketa, kutsadura, ozeanoen aldaketak... eta CSIC-en erronka horiei aurre egiteko prest daudela kontatu digu Javier Aizpuruak.\nJavier Aizpurua Ikerketa Zientifikoen Goi Kontseiluko (CSIC) ikerketa irakaslea da Donostiako Materialen Fisika Zentroan, zentro mistoan (CSIC-EHU), eta "Nanofotonikaren Teoria" taldeko arduraduna da bertan. Aizpuruak nanoeskalan argiaren eta materiaren arteko elkarreragina aztertzen du, eta horrekin batera, EAEko CSIC-en bi zentroak koordinatzen ditu, Donostiakoa eta Leioakoa; hain zuzen, Leioan EHU-rekin batera koordinatutako biofisika institutua dago, eta egunotan, buru-belarri dabiltza aurtengo erronka handienari aurre egiteko: koronabirusa.\nNola iritsi zitzaizuen CSIC-en pandemia honen albistea? Halakorik espero zenuten?\nEz, inork ez du aurreikusi hau gertatuko zenik, ez zientzialariek, ez politiko edota ekonomialariek... denoi harrapatu gaitu sorpresaz egoera honek. Urtarrila-otsaila partean aipatzen zen birus bat bazegoela, baina bakarrik Txinan, eta alde zientifikotik behintzat ez genuen informazio gehiagorik jaso. Talka osoa martxoan heldu zen, eta CSIC-en denborarik galdu gabe jarri ginen lanean gizartearen behar berri horiei ahalik eta azkarren erantzuteko. Zentzu horretan, harrigarria izan da lan erritmoaren abiadura; hilabete gutxi hauetan, administratiboki eta logistikoki guztiz moldatu gara krisi honi erantzuna emateko. Datu batzuk emango dizkizut: CSIC-ek\nkoronabirusari buruzko proiektuak garatzeko hiru hilabete hauetan 30 milioi euro bideratu ditu (barruko aurrekontutik). Horietatik 10 milioi donazioetatik iritsi dira; izugarria izan da jendearen erantzuna.\nEta pandemia egoera hau horren berria izanda, nondik hasi dira zientzialariak birusari aurre egiteko borrokan?\nCSIC-ek 120 zentro ditu Espainia mailan, eta horietatik %60 dira mistoak, hau da, unibertsitateekin lotuta daude. Aipatu bezala, Donostian gune bat dugu, Leioan beste bat eta Iruñean ere bada beste ikerketa zentro bat. Denok ez ditugu ikerketa berak egiten, noski, gurean adibidez nanoeskalan argiaren eta materiaren arteko elkarreragina aztertzen dugu, baina oso koordinatuta gaude, eta horregatik, pandemia iritsi zenean koronabirusari zuzendutako ikerketak lehenetsi genituen, ekipo horiei espazioa emanez eta gainerakoak telelanean jarraituz. Gauzak horrela, ia 200 ikerketa talde (2-3-10 ikerlari talde bakoitzeko) birusen arlo guztiak aztertzen ari dira oraintxe bertan CSIC-en. Txertoa da lehentasun handienetakoa, baina ez bakarra; horrekin batera, gaixotasuna sendatzeko terapiak, prebentzioa, zabalkuntzaren zergatia, epidemia, gizarteari igorritako komunikazioa... birusaren fronte guztiak aztertzeko ikerketa taldeak antolatu dira.\nAlbisteetan txertoaz etengabe hitz egiten dute; zein da egoera?\nDetaile tekniko gehiegi ez ditudan arren, jakin ez dagoela txertoa egiteko modu bakarra. Adibidez, badago SARS-CoV-2-aren aurkako txerto bat infekziosoak ez diren errepliketan oinarrituta; esan dezakegu txerto honek gen "txarrak" identifikatu eta horiek kentzen dituela. Beste txerto batek birus baten DNA ahula txertatzen du sistema immunologikoan erantzun bat eragiteko. Badira ere txerto sintetikoak, nahieran diseinatu daitezkeenak... txerto bat sortzeko bost edo sei modu daude, eta denak hari dira horretan, Txinan, AEBetan, Europan... CSIC-en ere hiru edo lau txerto mota garatzen dabiltza.\nEta zein puntutan daude txerto horiek?\nTxertoak prest daude fase kliniko batean, baina txertoa laborategi batean prest egon daitekeen arren, hilabeteak behar dira txerto hori sistema sanitariora pasa eta gizarteratzeko. Dena den, urtea amaitu baino lehen koronabirusaren aurkako txertoa osasun sistemara igarotzea posible da, eta aurreratu nahi ez dudan arren, datorren urteko otsaila ingururako txertoa sistematizatua egotea litzateke egokiena, mutaziorik ez bada gertatzen behintzat.\nTxertoaz gain, sendagaiak garatzen ere bazabiltzate, ezta?\nBai, txertoa prebentzioaren parte garrantzitsua dira, hau da, gaixotasuna ez zabaltzeko balio dute, baina garrantzitsua da ere gaixoak tratatzeko bideak topatzea; adibidez, badakigu koronabirusak sistema immunologikoaren gainerreakzioa eragiten duela, inflamazio brutala sortzen duela eta horiek dira UCIn amaitzen duten gaixoak; haiei farmako antiimmunologikoak ematea litzateke sendabidea.\nKrisi honek martxoan egin zuen eztanda; zer dakigu orain koronabirusaz? Bigarren olatua gertatu daiteke?\nZientzialarien artean kontraesanak daude bigarren olatu edo berragertze posiblearen inguruan. CSIC-en ere, ez dira denak ados jarri; dirudienez, udan transmisio bideak zailagoak izango dira birusarentzat, eta beraz, 2. olatu hori ahulagoa izan daiteke. Dena den, martxoan geundenean berdina esaten genuen, beraz ez dago ziur egoteko modurik... hemen kontua da 2 eszenatokiak aurreikusi ditugula oraingoan, eta badugula esperientzia aurretik ez bezala. Txertoa ere bidean dago, eta beraz, ziurrenik ez da horren latza izango.\nKrisi honek agerian utzi du, osasungintzarekin batera, zientziaren eta ikerketaren garrantzia; uste duzu hemendik aurrera nazioartean era bateratuan egingo dela lan halako ezbeharrei azkar erantzuteko?\nHala da, krisi honek zientzia bera oso inportantea dela erakutsi digu. Ikerketa zientifikoa bultzatuko duen sistema politiko sendo bat ezinbestekoa dugu halako egoerei aurre egiteko. Azken finean, zientzialariok ezin dugu etorkizuna asmatu, baina etorkizunak ekarriko dizkigun erronkei aurre egiteko prestatu gaitezke, eta horretarako, ezinbestekoa da zienzia sistema sendo eta saretua izatea. Baliabide egokiak esku artean izanda, hurrengo krisiari aurre egiteko moduan egongo gara, dena delakoa; birus bat, Klima Aldaketa, ozeanoen aldaketak, kutsadura... Beharbada hor egon da orain arteko akatsa; zientzia hobeto bizi gaitezen erabili dugu, garapen teknologikoak lehenetsiz, eta ez horrenbeste biziraupena bermatzeko.\nOrduan, etorkizuneko erronkak biziraupena bermatzera begira egongo dira?\nKrisi honekin, azkar lan egin badugu ere, orain arte larrialdirako konponbide bila ibili gara, hodi bateko zuloak tapatzen ari bagina bezala. Hemendik aurrera baina, beharrezkoa izango da prebentzio sistemak garatzea. CSIC-en eszenatoki guztiei aurre egiteko plataformak ditugu martxan: Teknologia kunatikoak, Blue brain, COVID-19, izurrite kontrolak, erradiazioaren atzematea... ia-ia 36 plataforma daude guztira. Etorkizunean gertatu daitezkeen egoera horiei erantzun bat emateko prest izatea da esku artean dugun erronka, eta CSIC-en dagoeneko lanean ari gara ahalik eta prestatuen egoteko.


"Oraindik ez dugu asmatu heriotzaren heziketa sanorik" - Gipuzkoako Hitza\n“Oraindik ez dugu asmatu heriotzaren heziketa sanorik”\n2020, maiatzak 08 Elkarrizketa, gipuzkoa 270\nHil Argi elkartea duela urte eta erdi sortu zen, herritarren artean heriotzaren inguruan hausnartzeko eta ezagutza zabaltzeko helburuarekin. COVID-19 gaitzak errealitatea asko gordindu duen garaiotan, elizan edo beilatokian egiten diren agur sozialetara mugatu gabe, agur intimoak eta herri mailakoak ere proposatu ditu Hil Argiko kide Nere Erkiagak (Lekeitio, Bizkaia, 1973). “Animalia sozialak gara, eta, heriotza kasuetan, talde izaera hori behar dugu bakardadea apurtzeko. Agurrek asko laguntzen dute heriotza barneratzen, baina agurrerako formatu asko daude”.\nZein hausnarketa dago Hil Argi elkartea sortzearen oinarrian?\nOso zaila da heriotzaren inguruan hitz egitea. Baina kontraesana da geure buruaren jabe izan nahi dugula esatea eta, aldi berean, heriotza ezjakintasunean eta isilunean mantentzea. Geure bizitzaren jabe gara; kontzientzia hori badaukagu, baina heriotzaz ez dugu hitz egiten. Heriotzaz hitz egiteko, ordea, ez dago profesionala izan beharrik. Heriotza kasuetan orain arte elizan elkartzen ziren herritar gehienak, baina egun ez du balio elizaren formulak, eta herri txikietan, batez ere, hil denari agurra egin nahi dioten pertsona guztiak elkartu ahal izateko formulak eta lekuak sortu behar dira. Gogorra da agur esatea, baina, berez, ondo eramanda, bizitzaren muina da heriotza, eta handia izan daiteke momentu hori. Zenbat eta burujabeago eta jakintsuago izan eta lasaiago egon, orduan eta errazago biziko dugu heriotzaren handitasun hori. Azkenean, kanpotik etortzen da gogortasuna, koronabirusarekin gertatu den moduan.\nGizartea zergatik bizi da heriotzari bizkarra emanda?\nAskotan esaten da lehen hobeto bizi izaten zutela heriotza, baina, neurri batean, errazago zeukaten, etxean hiltzen zirelako, gune intimoan. Eliza katolikoak, ordea, ez du askorik lagundu heriotzaren gaian, beldurra sartu baitu, infernuarekin, arimekin, linboarekin… Hiletetako kantuak aztertuz gero, infernuaren beldur ziren beti; inor ez zen joaten zuzenean zerura, purgatorioan gelditzen ziren denak, eta errezatu egin behar izaten zen zerura iristeko; emakumeen egitekoa izaten zen hori, otoitzekin, mezak antolatuta… Oraindik ez dugu asmatu heriotzaren heziketa sanorik, eta guri dagokigu lan hori egitea, bai haurrekin eta bai helduekin.\nLagun batek hau kontatu zidan behin: minbiziarekin hil zitzaion aita, eta prozesua igarota esan zidan heriotza ederra izan zela, aita bakean joan zela, dena eginda eta maitasun guztia adierazita. Denek lortu zuten heriotzari beldurrik ez izatea. Horregatik da hain garrantzitsua heziketa.\nParean jarri dituzue heriotza agurrak eta omenaldiak. Bizitzako bidaia gogoratzeko ekitaldiak izan daitezke hil ondorengo omenaldi horiek?\nBai… Oso interesgarria da ikustea nola bizi duten heriotza herrialde anglosaxoietan; aurreratuago daude han, edo, tira, gu gaude, agian, oso atzeratuta. Herrialde anglosaxoietan badaukate elkarte humanista bat, laikotasuna zabaltzeko, eta agurreko ekitaldiak sortzeko lanketa bat eginda daukate, hiletena tartean. Han bizi ospakizunak deitzen diete agur horiei. Agurrerako modu asko daude, baina agurtzea eta omentzea da garrantzitsuena.\nCOVID-19ak, ordea, ezinezko bihurtu ditu ohiko agur ekitaldi gehienak.\nCelebrant figura daukate britainiarrek; agurrak gidatzen dituena litzateke, ospatzailea. Bada, Mallorcan [Herrialde Katalanak] bizi den celebrant batek orain dela gutxi hitzaldi batean aipatu zuen une honetan ezin direla egin ohiko hiletak, baina badaudela agurrerako beste bide batzuk. Celebrant hori, esaterako, familia bateko hiru kiderekin geldituta zegoen beilatokira joateko, gorpua errausteko eta senidea agurtzeko. Baina, beilatokiak lanez lepo zebiltzanez, berak gidatuta ekitaldia Zoom plataformaren bidez egitea proposatu zien, Internetez. Gorpua erraustera zihoazen momentuan bertan Zoom bidez egin zuten ekitaldia, eta hurbileko senide guztiek parte hartu zuten; poemak, kantuak… Beilatokikoek, gainera, whatsapp bat bidali zuten senitartekoa erraustera zihoazen unean bertan, gidariak argazkia erakutsi zien Zoom bidez, eta zoragarria izan omen zen dena; aukera eman zuen fisikoki egon ezingo zirenak bertan egoteko.\nHori litzateke distantziara egindako agur soziala, bideratzaile baten laguntzarekin egindakoa. Distantziara egin daitezkeen agur intimoak proposatu ditugu guk, isolamendu egoeragatik elkartu ezin diren hurbilekoenek egin ditzaketenak, geroago egin beharko duten agur sozialaren lagungarri gisa. Ahalik eta sinpleen proposatu ditugu, inoren laguntzarik gabe egin ahal izateko eta teknologia kudeatzen ez duen pertsona batek ere erraz parte hartu ahal izateko. Isolamendurik gogorrena bukatu da orain, baina berrogeialdian daudenentzako baliagarri izan daiteke oraindik.\nAgur intimoez gain, sozialak eta herri mailakoak ere bereizi dituzue, ezta?\nCOVID-19ak eragindako krisiari erantzuteko proposatzen ditugu herri mailakoak, isolamendua bukatu eta ezer gertatu ez balitz bezala egitea ez delako ona. Bakardadean eta egoera gogorrean hil diren herritarrei omenaldia egitea ona izango da denontzat, familiei babesa emateko, eta gertatutakoa denon artean partekatzeko. Herritarrek egindako ekitaldia izatea proposatzen dugu, herriko taldeek parte hartuta, musika eskolak, dantza taldeak, bertso-eskolak… Eta ederra litzateke ikastetxeak ere parte hartzeko aukera izatea, haurrak ere kontuan hartzeko. Komunitatea edo kolektiboa indartzeko balioko dute ekitaldi horiek, eta familiei ere babesa jasotzeko balioko diete. Herri humanoagoak sortzeko pausoak dira guztiak.\nHelduek eurek askotan ez dute asmatzen heriotzaren gaia ondo lantzen, baina nola landu behar da haurrekin?\nGure proposamenaren barruan daude umeak, baina zaila da norbera beldur denean haurrari beldur horiek ez transmititzea; beraz, gure beldurrak uxatzea da lehen helburua. Mar Cortinak asko daki gai horri buruz, eta hark esaten du haurrek, berez, guk beldurrik transmititzen ez badiegu, heriotza ulertzeko gaitasuna daukatela, baina garrantzitsua dela haiei entzutea; sentitu dezala ondoan zaudela. Antzeko iritzia zeukan John Muirrek ere, XIX. mendeko AEBetako naturalista handi batek. Natura bera da bizitza eta heriotza ulertzeko irakaslerik onena. Eskola askok heziketa prozesuaren barruan sartu dute jada heriotzarena, beldurra uxatzeko.


Etiketa: Ari zaio\nBost minutuko ikastaroa: ari dio, ari zaio; Mitxelko Uranga; Zientzia.eus\nPosted on 2021-07-06 2021-11-26 Author MintzanetCategories Albisteak, Bost minutu euskarazTags Apperitifa: Zuhaitzetan aditu bihurtzeko app-ak, Ari dio, Ari zaio, artikulua, bideoa, Boterea eta Egia, euskara, euskara hobetzen, Habe, ikasbil, Mina, Mintzanet, mintzanet bere ahotan, Mitxelko Uranga, nor-nori forma, nor-nori-nork, Tartaroa, Zientzia.eusLeave a comment\nARI ZAIO / ARI DIO\nNork ez du entzun Donostia aldean eta, “amak esan nau”… ez dakit zer! Edo erosketak egiterakoan, “jarri nazu kilo erdi bat, mesedez”. Zenbaiten kasketa “nor-nork” aditz-forma erabiltzeko, “nor-nori-nork”-en ordez.\nBaina, horrez gain, bada salatu nahi genukeen beste bat ere:\nBada, “nor-nori” formari dagokiona da bigarren hau, “ari” aditz laguntzailearekin batera doanean, gaztelaniaren eraginez, “nor-nori-nork” moduan erabiltzen baitugu. Esate baterako: “oraintxe esaten ari dio” esaera oker eta gaiztoa.\nHain okerra ere, “oraintxe bertan esaten ari zaio” esan behar baita. Baina, gehitu ditzagun beste bi adibide. “Ama semeari purea ematen ari dio” esan ordez…\n“Ama semeari purea ematen ari zaio”.\nEta “andereñoa ikasleei ipuina kontatzen ari die” esan beharrean…\n“Andereñoa ikasleei ipuina kontatzen ari zaie”.\n+ “Oraintxe esaten ari zaio”\n– “Oraintxe esaten ari dio”\nEz da egia hiperkontsumitzailea askea denik; azken hamarkadetan agertu diren auto-zerbitzuek ere ez dute hiperkontsumitzailea autonomoa bihurtzen, saltzailearen beharrik ez badu ere, regateorik behar ez duen arren, bezeroa engainatu nahi duen saltzailerik ez dagoen arren, kontsumitzaileak hautatuko du eskaintzen zaion artean, ziurrenik publizitatearen bidez buruan sartu diotena.\nJada nahi duguna lortzen dugula sinistu ohi dugun arren, Zeusek sorturiko lainoak baino ez dira. Ameskeria hutsa.\nTartaroa, Mina, Boterea eta Egia\nMitxelko Uranga (Euskadi Saria 2016)\nApperitifa: Zuhaitzetan aditu bihurtzeko app-ak\nMendira mugikorrarekin joaten zaren horietakoa bazara, Picturethis eta Arbolapp aplikazioak deskargatu ditzakezu. Aurrean duzun zuhaitz edo landarearen inguruko informazioa emango dizute argazki bat ateraz zein fruituaren argazkiak erakutsiz. Katam aplikazioak baso batean daden zuhaitzen neurriak eta beraien arteko distantzia esango dizkizu. Zuhaitz bat haztea zer den ezagutu nahi baduzu, Growing Forest Tree jokoa probatu dezakezu. Argazkiak gustuko badituzu, Flickr-en bizitzaten aniztasunaren inguruko galeria libre handiena aurkituko duzu, gozatu!


Mendibike Eguna ospatuko dute bihar Gorlizen - - Hiruka.eus\nMendibike Eguna ospatuko dute bihar Gorlizen\nUkberri 2003-12-12 18:07\nGoiz osoan zehar hainbat ekitaldi egingo dira, azaroaren 13an, Gorlizen, Mendibike Eguna ospatzeko. Besteak beste, 11:00ak aldera, txirrindulari lazterketari hasiera emango diote pinudi aldean. Hain zuzen ere, hauxe da eguneko ekitaldi nagusia, Gorlizko Mendibike mendi-bizikletaren lagunen elkarteko kideek adierazi dutenez. Eurek antolatu dute ospakizuna.\n12:30etan, berriz, Udal Kiroldegian egongo den egoitza berria inauguratuko dute Mendibike Elkarteko kideek. Azkenik, herri bazkaria egingo dute, 15:00etatik aurrera.


Martuteneko espetxea - Wikipedia, entziklopedia askea.\nMartuteneko espetxea Txomin Eneatik ikusia. Irudi gehiago\n43° 18′ 12″ N, 1° 57′ 27″ W / 43.3033°N,1.9575°W / 43.3033; -1.9575Koordenatuak: 43° 18′ 12″ N, 1° 57′ 27″ W / 43.3033°N,1.9575°W / 43.3033; -1.9575\nMartuteneko espetxea Donostia eta Gipuzkoako kartzela da, bere izena Martuteneko auzotik hartua. 1948an inauguratu zuten, Ondarretako espetxea itxi zutenean. 150 bat presorentzako edukiera izan arren, gehiago dira kartzelan gaur egun dauden presoak.\n2014ko azaroaren 17an, Martuteneko kartzela botatzeko eskatu zuen udalak. Kartzela itxi eta berria Zubietan eraikitzeko asmoa dago; guztira, 95 milioi euroko inbertsioarekin 500 presorentzako kartzela eraikitzekoak dira. Kartzela gaur egun dagoen orubean etxebizitzak eraiki nahi ditu etorkizunean Donostiako Udalak.\nEspetxearen eraikitze lanen hasiera ekitaldia 1944an. Parada militarra.\nEspetxearen eraikitze lanen hasiera ekitaldia 1944an. Lehen harria jartzea.\n↑ «Martuteneko kartzela eraisteko eskatu du udalak», Berria, 2014-11-18\nEuskal Herriko espetxeak\n1948an amaitutako eraikinak


San Juanak iragartzeko kartel lehiaketa abian da — Arrasateko Udala\nSan Juanak iragartzeko kartel lehiaketa abian da\nArrasate Geroa Ganoraz Kultura\nKartelak 2015eko maiatzaren 22a baino lehen (19:00) entregatu behar dira Biztanleen Arreta Zerbitzuan\nAtzoko Tokiko Gobernu batzordean onartu ziren aurtengo San Juanak iragartzeko kartel lehiaketaren oinarriak, eta jadanik aurkeztu daitezke BAZen lanak. Irabazleak 750 euroko saria jasoko du.\nHonakoak dira lehiaketan parte hartzeko oinarriak:\nFormatoak, nahitaez bertikala izan behar du.\nKartelek derrigorrez textu hau izan beharko dute: 2015 SAN JUAN JAIAK ARRASATE. Gainera aurrerago oraindik erabaki gabeko esaldi labur edo jaietako leloa gehitu dakioke kartelari.\nJaietako materialen euskarri ezberdinetan (zapi, pegatina,…) erabili daiteke aipatutako esaldi laburra; bakarrik, aukeratuko den kartel irudiarekin lotuta edo kartela osatzen duen elementuetako batekin batera, jaietako antolatzaileek erabakiko dutenaren arabera. Lehiaketa honetako irabazleari eska dakioke esan elementu hauetako baten diseinua egin eta argitara emateko prestatu beharreko lana. Zeregin hau jasotako sariaren barruan ordaindua egongo da.\nIrabazleak 750 €ko saria jasoko du, (kopuru honi PFEZen atxekipena aplikatuko zaio).\nEgilearen nortasuna azaldu gabe eta atzekaldean lema bat duela aurkeztu behar dira lanak. Horrekin batera, sobre itxi batean lema bera eta egilearen datuak adieraziko dira.\nKartelak behar bezala jasoak eta euskarri zurrun baten bitartez babestuak aurkeztuko dira ondatu.\nKartelak 2015ko maiatzaren 22a, 19:00ak baino lehen, BAZera (Biztanleen Arreta Zerbitzua) eraman behar dira.\nAutorea nor den zalantzan dagoenean.\nPertsonen duintasunaren aurka doazenean.\nBeste obra batzuen plagiotzat hartzen dituenak eta plagiotzat jo ez arren beste obra batzuetan inspiratutakoak izanik eta haiekin dituzten berdintasunez epaimahaia jabeturik, originaltasunik ez dutela erabakitzen duenean.\nSaritzen den lana Udalaren esku gelditzen da. Kaleratzeko eskubidea izango du. Udalak jendaurreko komunikaziorako, kopiatzeko eta banatzeko eskubideak ere eskuratuko ditu; eskubide horiek Udalarenak baino ez dira izango.\nKartelak teknika aldetik tonalitate-aldaketaren bat edo beste beharko balu hobeto inprimatzeko, epaimahaiak aldaketok agindu ahal izango ditu, egileari aldez aurretik galdetuta eta berarekin lankidetzan. Ordenagailuz eginez gero, irabazleak kartela euskarri informatikoan aurkeztu beharko du inprimatuko den tamainan (70 cm x 50 cm).\nSaritu gabe gertatu diren lanak erakusketaren azkeneko egunetik hasi eta HOGEITA HAMAR EGUNeko epean jaso ahal izango dira. Epea amaitu ondoren egileek jaso ez badituzte, aintzakotzat hartzen ez dituztela pentsatuko da eta Udalak horietaz libreki baliatu ahal izango du, erreklamazio edo indemnizazio eskubiderik onartuko ez delarik. Udalak ez du bere gain hartuko aurkeztutako materialek garraiatzean, manipulatzean, ikusgai jartzean, biltegian gordetzean edota antzekoetan izan ditzaketen kalteen erantzukizunik.\nOinarri hauek, Udaletxeko iragartokian ikusgai egongo dira, baita Udaleko web orrian ere.\nSan Juanetako ekitaldiak balkoitik ikusteko zozketa egin da 2019/06/13\nSan Juanetako ekitaldiak udaletxeko balkoitik ikusteko aukera zabalduko du aurten ere Udalak 2019/05/30\nHarvey Hang nazioarteko argazkilariaren bisita jasoko du Arrasatek 2019/05/29\nOmenaldia 80 urtetik gora dutenei 2019/05/29


Langileek ere arnasteko eskubidea dute – Independentea\nBizitza Plataformak gizarte osoari dei egiten dio maskara behingoz bazter dezagun.\nKomunikabideen bidez jakin dugu, apirilaren 20ko 286/2022 Dekretua indarrean sartu arren, zenbait enpresa eta erakundetan maskara erabiltzeko eskatzen jarraitzen dutela. Dekretu horrek maskarak nahitaez erabili beharreko kasuak aldatzen ditu, eta orain hiru kasu hauetan baino ez da derrigorrezkoa izango: osasun zentroetan, egoitzetan eta garraiobideetan.\nOndorioz, zenbait enpresa eta erakunderen jarduera ez dagoenez aurrez deskribatutako hiru ataletako bakar batean ere, ezin dituzte derrigortu langileak maskara erabiltzera.\nDekretu honetan aplikatu beharreko araudia arauaren artikuluetan dago, eta ez hitzaurrean, Jurisprudentziak bermatzen duen bezala (besteak beste, Konstituzio Auzitegiaren 36/81 Epaian, RTC 1981, 36). Horregatik, eta langileek kalterik ez jasotzeko duten legezko eskubidea erabiliz (Konstituzioaren 24. Art.) eta arauen hierarkiaren printzipiopean (9. Art.), langileek araudiaren babesa dute lantokian maskararik ez erabiltzeko.\nHorrez gain, gogoan izan covida ez dela gaixotasun profesionala, arrunta baizik, eta, beraz, Laneko Arriskuen Prebentziorako Zerbitzuarekin ez duela zerikusirik.\nErakunde eta enpresa hauek, hartutako neurriak kendu ezean eta langileei neurri horiek betetzeko eskatzen jarraituz gero, Zigor Kodean araututako kasu batean egon daitezke (311: derrigortze-delitua, 1. atala): Iruzurraren edo premia egoeraren abusuaren bidez, langileei beren zerbitzura lan baldintzak edo Gizarte Segurantzako baldintzak ezartzen dizkietenak, baldin eta legezko xedapenek, hitzarmen kolektiboek edo banakako kontratuak aitortutako eskubideak kaltetzen, ezabatzen edo murrizten badituzte.\nBadirudi bi motatako herritarrak sortzen ari garela: “behean” daudenek maskara eraman behar dute eta “goian” daudenek ez\nBehin eta berriz frogatuta geratu denez, maskarak, osasunerako erabat kaltegarria izateaz gain, ez du ezertan laguntzen covid deitzen duten hori mugatzeko, kontrakoa baizik. Azken azterketetako bat eta populazio lagin handi batekin egin dena (600.000 ume-gazte) lotura honetan ikus daiteke. Katalunia, Galizia eta beste zenbait lekutako prentsan agertu zen, hemen ez ordea, hemengo hedabide gehienek Eusko Jaurlaritzatik diru gehiegi jasotzen dutelako, bertsio ofiziala soilik zabaltzeko. Bertan irakur daitekeenez, maskara eramaten duten 6 urtetik aurrerako gaztetxoak gehiagotan kutsatzen dira maskara eramaten ez duten 6 urtetik beherako umeak baino.\nGainera, badirudi bi motatako herritarrak sortzen ari garela azken bolada honetan: “behean” daudenek maskara eraman behar dute (dendetako langileek, telebistako programetako ikusleek….) eta “goian” daudenek ez (erostera joaten diren bezeroek, telebistako esatari eta “izarrek”…).\nBeraz, Bizitza Plataformak gizarte osoari dei egiten dio maskara behingoz bazter dezagun, eta bereziki:\nEnpresa, saltoki eta administrazioei, langileak ez behartzeko, legez ezin dutelako gainera.\nLangileei, euren osasun eskubideen alde borroka egin dezaten eta maskara ez eramateko eskubidea defenda dezaten. Eredu hau erabil dezakete:\nSindikatuei, pandemia osoan izan duten jarrera negargarria alde batera utzi eta behingoz langileen osasun eskubideak defendatzen has daitezen.\nHerritarrei, bezero moduan, erosketak egitera joaten garenean langileekin hitz egin dezaten, arduradunekin, erreklamazioak jarri… eta langileen osasun eskubideen alde egin dezaten. Eta, [email protected] helbidera e-posta bidaliz gero, Bizitzak enpresa horietako lan-arrisku prebentzioko arduradunei ere bidaliko die mezua, eskaera hori egiteko.\nAzkenik, Bizitza Plataforma hainbat enpresa eta erakundetako Arriskuen Prebentzioko Sailetara idazkiak bidaltzen ari dela jakinarazi nahi dugu, maskara eramateko beharkizunak edo “gomendioak” ken ditzaten: Corte Inglés, Mango, Bilboko Udala… Gainean egon behar dugu, eta, kasurik egin ezean, bide judiziala erabiliko dugu eraso berri honi aurre egiteko.\nDuela 26 urtez geroztik, apirilaren 28an Laneko Segurtasun eta Osasunaren Eguna ospatzen da mundu mailan. Egun hori aprobetxatuz, lan-osasunerako luzatze-ariketa erraz batzuk proposatu nahi dizkizuegu, zuen egoera orokorra hobetuko dutenak, autozainketen kulturan aktiboki parte har dezazuen.\nOspa dezagun egun hori lanpostuan ere bizi-ohitura osasungarriak hartuz, eta egin dezagun lan urte osora zabal dadin.\nEgunero apirilaren 28a delako! Langileen osasun eskubideen alde!\nBizitza Plataformak 2022-04-28an zabaldutako idatzia\nGentza Eleder Aurtenetxe - 2022ko otsailak 27\nTeresa Lopez de Munain - 2020ko azaroak 3\n2 erantzun “Langileek ere arnasteko eskubidea dute” bidalketan\n2022ko maiatzak 5, 9:52\nMile esker Christian. Artikulu potente eta beharrezkoa. Langilearen irudi/margoak ere, gehiago esan ezin. Argi daukat horretara eroan nahi gaituztela. Lehengo batean, semea, maskarilla eta kopetan, eroskin fruten barra kodea itsatsita agertu jatan, harro harro. Marrazki bizidunetatik hasite, ezer ez dago hemen kasualidadez.\n2022ko maiatzak 5, 13:03\nMilesker Christian gogorarazteagatik oraindik zentzugabezko neurri asko dirautela gizartean eta enpresa askotan! Maskara derrigortasuna inon ere ez oraintxe!!


Ugao-Miraballesko Udala - Pumptrack pista berriko obrak amaitu dira\nPumptrack pista berriko obrak amaitu dira\nHiru aste iraun dute hilerriaren atzeko aparkalekuan kokatzen den Pumptrack pista berria eraikitzeko lanek. Udalak 48.174 euroko inbertsioa egin du (BEZ barne), udalerriko gazteek gehien eskatu duten jardueretako bat gauzatzeko. Zuin Bikeparks enpresa arduratu da eraikuntza-lanez.\nHala ere, Ugao-Miraballesko Udalak gogorarazi du, obrak bukatu arren, eta osasun arloko agintari eskudunen aginduak errespetatuz, instalazioa itxita egongo dela, besterik jakinarazi arte. Udalak azpimarratzen du koronabirusaren hedapena saihesteak guztion lankidetza arduratsua eskatzen duen lana dela, eta, gehiago zabal ez dadin, pertsonen kontzentrazioak eta bestelako jokabide arriskutsuak saihestu behar direla.\nPista berriaren ezaugarriak\nPumptracka zirkuitu itxia da, erabiltzaileek inertzien eta bulkaden bidez oztopoak modu seguruan pasatuz gozatzeko aukera ematen duena. Zirkuituaren ibilbidea hainbat oztopo, bihurgune eta jaitsieretatik igarotzen da, bizikleta, skatea, patinetea edo edozein objektu irristagarri erabiltzen ikasteko.\nPistak 340 metro karratu inguruko azalera erabilgarria du. 180º-ko biraketa-angeluko 2 kurbak osatutako ibilbide itxia du, obalo bat osatuz. Hainbat neurritako bi errepide zuzen ditu eta elementuen aniztasuna eta aldakortasuna bermatzeko oztopo ugari. Instalazio publiko gisa erabilera araudia du, erabiltzaileen segurtasuna bermatzeko helburuarekin:\nKaskoaren erabilera derrigorrezkoa izango da.\nOso gomendagarria: kasko integrala, belaunekoak, ukondokoak eta eskularruak.\nEzin da zirkuitua zeharkatu.\nSartu baino lehen bi alboetara begiratu eta ikusi zein den martxa-zentzua.\nZirkuituan sartzean txandak errespetatu eta beste erabiltzaileekiko distantzia gorde.\nErabilera mugatua izango da zuzendutako klaseak daudenean.\nTxakurrak lotuta egon behar dira.


Mondragon Taldeko Industrias Tajok konkurtso aurrekoa aurkeztu du - Debagoiena - Goiena.eus\nMondragon Taldeko Industrias Tajok konkurtso aurrekoa aurkeztu du\nUbane Madera 2013-11-25 17:14\nTaldearen arabera, gaur aurkeztu du konkurtso aurrekoa Donostiako auzitegian, "lerro zuriko hartzekodunekin duen zorra negoziatzeko helburuarekin, Fagor Etxetresnen jarduerari lotuta. Prozesua abiaraztearen helburua kooperatibaren etorkizuna bermatzea da, Industrias Tajo automobilgintza sektorerako sistemen hornitzaile globala baita". Gurean 113 laguni ematen die lan Industrias Tajok. Mondragon Taldearen helburua da kalean gelditu diren langileen "%100ari irtenbidea" ematea.\nTaldetik jakinarazitakoaren arabera, Indsutrias Tajok "2012an jada egin zuen lerro zuriaren lehen berregituraketa, jarduera hori Euskaditik desagertuko zela iritzita, eta %100 automobilgintzara bideratzea erabaki zuen, 2013-0216 aldi estrategikoko salmentekin bolumen hura ordezteko".\n%100ei irtenbidea eman gura\nLanpostuei dagokienez, 113 langile ditu Industrias Tajok, eta "horietatik heren bat lerro zurirako lan egiten zuten eta jada berregituratzeko prozesuan hasita zeuden. Orain dela gutxi Fagor Etxetresnak gelditu ondoren, kooperatibak dagoeneko sekzio horretako 37 pertsonetatik 15 birkokatu ditu Korporazioaren beste kooperatiba batzuetan. Eta gainerakoentzat ekintza plan bat diseinatu da, kaltetutakoen %100ei irtenbidea emateko helburuarekin".\nNazioartean: Txekian eta Polonian\n2006az geroztik Txekiar Errepublikan eta Polonian filialak ditu Industrias Tajok. "Txekiar Errepublikari dagokionez, bere jarduera automobilgintzara zuzenduta dago erabat, eta Poloniako filial produktiboak, berriz, bi kokapen ditu: batek Fagor Mastercookentzat egiten zuen lan guztia, eta besteak gainerako bezeroentzat"; hala, Poloniako filialak "normaltasunez jarraitzen du lantegiko jardueran, eta, hazteko ahalmena mantentzen duelarik, Fagor Mastercooken galera estaliko duelakoan" daude Mondragon Taldean.\n50 urte bete ditu aurten Industrias Tajok, eta nazioarte mailan 300 langile baino gehiago ditu. 2012an 36 milioi euroko salmenta bateratuak lortu zituen, %65 nazioarteko salmentetan.


“50eko hamarkadako euskal literatura (3): Antzerkia eta hamarkadaren ikuspegi orokorra” (Sudupe, Pako) | Kulturklik\n“50eko hamarkadako euskal literatura (3): Antzerkia ... Bilaketa aurreratua\n"50eko hamarkadako euskal literatura (3): Antzerkia eta hamarkadaren ikuspegi orokorra" (Sudupe, Pako)\n2011-04-29 Hiru liburukik osatutako ikerlana da “50eko hamarkadako euskal literatura”: “1 – Hizkuntza eta ideologia eztabaidak“, “2 – Kazetaritza eta saiakera” eta “3 – Antzerkia eta hamarkadaren ikuspegi orokorra”.\nHirugarren liburuki honen lehen zatian, garaiko antzerkigintzari erreparatu dio ikerlariak, garrantzi berezia emanez, ezinbestean, Piarres Larzabalek Ipar Euskal Herriko antzerkigintzaren eraberritzaile gisa egindako lanari; Telesforo Monzonek Larzabalekin batera egindako lana ere ekarri du gogora. Hego Euskal Herrian egindako antzerkiaren zati handi bat, zentsura politikoaren ondorioz, 36ko gerraren aurretik idatzitako lanetan oinarritu zen neurri handi batean. Mereziko luke, Suduperen ustez, zentsurak garai hartan ezkutuan utzitako lanetako batzuk berreskuratzea, Antonio Maria Labaien, Salbatore Mitxelena, Nemesio Etxaniz eta Jon Etxaiderenak, besteak beste.\nHirugarren liburukiaren bigarren zatian, «sintesia» egiten saiatuta, 50eko hamarkadako euskal literaturan egia agertzeko gogoa agertu zela dio Sudupek: egia politikoa, egia historikoa, egia pertsonala… «Gerra aurrean ez zegoen horrelakorik, eta gerra ondoan agertu zen lehenbiziko aldiz euskal literaturan».\nIzenburua: 50eko hamarkadako euskal literatura (3)\nAzpititulua: Antzerkia eta hamarkadaren ikuspegi orokorra\nSalneurria: 24,00 €\nArgitalpen-data: 2011ko apirila\nIturria: berria.infoLizentzia: Copyright Kategoriak: Kultura Euskaraz, LiteraturaEtiketak: argitaletxeak, berria.info, eragileak_euskara, eragileak_literatura, euskara, idazleak, liburuak, pako sudupe, utriusque vasconiae Iruzkinak egin


Plan estrategikoa | Etengabeko Hobekuntza\nPlan estrategiko bat diseinatzea\nZer mugitzen da nire ingurunean?, Beste erakunde batzuek zer egiten dute?, Zer lortu nahi dugu, nora iritsi nahi dugu, nondik joan nahi dugu, noiz iritsiko gara edo zein inbertsio behar da?, Gure puntu indartsuak ezagutzen al ditugu?, Hauek dira erakunde orok bere buruari uneren batean egiten dizkion galderak.\nGure institutuek, beren mailan, eguneroko lanean ere eten bat egiten dute, galdera horiei erantzuna emateko. Plan estrategikoa diseinatzeko garaia iritsi da. Dokumentu kritiko bat, gure ikuspegia lortzeko urratsak diseinatzeko lagungarri izango dugun gure ikastetxearen mapa bat trazatu nahi dugulako.\nAhalegin eta itxaropenak koordinatzen eta prozesuak optimizatzen lagunduko digu, gure antolaketa-baloreak gaurkotzeko izango dugu lagungarri, proiektuak ekintza bilakatuko ditu, etorkizuneko gure ideiei edukia emango die…Baina sistematika batekin..\nIkastetxeen hobekuntza-planetan ikusitako premiei erantzuna emanez, lan edo planifikazio estrategikoaren taldea martxoaren 6an hasiko da ibiltzen.\nHaien plan estrategikoa errazago definitu eta erakunde osoari hedatzeko ikastetxeei tresna bat ematea da helburua.\nHorregatik, diseinu bat egiteko gai izatea ez ezik, “prozesuen jabeak “ estrategiatik datozen helburuak aurrera eramateko gai izatea ere inportantea iruditzen zaigu, prozesuekin eta gure kudeatzeko sistemarekin bat datorren sistematika baten\narabera eta tresna trazatu eta erakunde osora hedatzeko erraztasunak emango dituena.\nAgentziatik proposatutako metodologiaren arabera gauzatuko da lan-plana. Izan ere, metodologia hori LHko ikastetxe askotan landu da 2009tik aurrera: “ESTRATEGIA DISEINATU ETA LANBIDE HEZIKETAKO IKASTETXEETAN AURRERA ERAMATEKO METODOA“.\nProposamena irekia da, ikastetxe bakoitzaren egitura eta idiosinkrasiaren arabera, baina, batez ere, “posizio estrategikoaren prozesuaren jabeentzat “ eta prozesu horren taldeko kideentzat da (betiere estrategia diseinatu eta ikastetxe bakoitzean gauzatzeko prozesuan liderrak izan behar dutenentzat).\nEgutegia programatuta dagoen arren, bileretarako deiak lan-taldearen egutegian agertuko dira. Egutegi horretan gai-zerrenda eta bilerarako ezarritako rolak (akta eta moderatzailea) azalduko dira.\nLau lan-jardunaldi, gehienez ere, programatu dira.\nAurreikuspenen arabera, martxoaren 6an, 13an eta 20an egingo dira jardunaldiak eta, egindako lan eta premien arabera, jardunaldi horien osagarri gisa ikastetxeetan beretan beste bat egin liteke.\nJardunaldiak IEFPS IURRETA GLHBIn egingo dira.\n“ESTRATEGIA DISEINATU ETA LANBIDE HEZIKETAKO IKASTETXEETAN AURRERA ERAMATEKO METODOA“ agiria eta saioetan landu eta entregatutako dokumentazioa ditugu. Halaber, web espazio bat egokituko da, lan-dinamika erraztuko duen eta elkarren artean komunikatzeko, zalantzak argitzeko, planteamendu berriak egiteko…azkarrago jokatzeko aukera emango digun informazioa aurkitu, utzi eta partekatzeko..\nSaioetara joatea ez ezik, lan-saioek bukatu ondoren, hurrengo planifikazio estrategikoaren diseinuan landutako metodologia aplikatzea ere da konpromisoa.\n“Planifikazio estrategikoan“ parte hartuko duten ikastetxeak\nOndorengoak dira “Estrategiaren planifikazioa “ lan-taldean parte hartzeko izena eman duten ikastetxeak:\nAgur eta IEFPS IURRETA GLHBIn martxoaren 6an, 09:30etan, ikusiko dugu elkar.\n← Plan estratégico\tAgenda estratégica de la Viceconsejería →


2020/03/18 14:24 Berriak\n2001ean argitaratutako estrategia jokoaren bertsio berriztatuak hainbat aldaketa ekarriko ditu. Dagoeneko existitzen ez den Liquid Entertainment sortzaileak sortutako Battle Realms estrategia joko klasikoa zaharberrituta heldu da Steamera. Early Access bidez Zen Edition deitutako bertsio berria argitaratu du Ed Del Castillo arduradunak. Battle Realms japoniar mi...\nCastlevania: Symphony of the Night argitaratu dute Androiden eta iOSen\n2020/03/17 13:45 Berriak\nMugikorrei begira prestatutako hainbat berezitasun dakartza bertsio berriak. Konamik jatorriz 1997. urtean argitaratutako klasikoan Alucard banpiroarekin jokatuko dugu. Konamik Castlevania: Symphony of the Night 1997ko klasikoa argitaratu du ustekabean Androiden eta iOSen. Mugikorretarako egindako bertsio berriak plataforma horietara begira sortutako berezitasunak ditu; ezinbestekoak diren ...\nHalf-Life: Alyxen errealitate birtualeko tiroketak erakutsi ditu Valvek\n2020/03/16 10:00 Berriak\nMartxoaren 23an argitaratuko duten VR jokoaren hiru gameplay bideo argitaratu dituzte Steameko arduradunek. Half-Life saga ospetsuaren hurrengo lana, Alyx, ia gure artean dagoen arren, Valvek bere tiroketak eta gameplay orokorra erakusten dituen trailer bakarra argitaratu izan du. Hori aldatzeko, eta hilabete honetan Alyx argitaratuko dutela aprobetxatuz, tiroz betetako hiru gameplay bid...\n56 Euskal jokoak


Ondasun Higiezinen Gaineko Zerga %1,5ean igotzea proposatu du udal gobernuak : Bidasoko Hitza\nOndasun Higiezinen Gaineko Zerga %1,5ean igotzea proposatu du udal gobernuak\nUdal gobernuak tasen eta zergen modifikaziorako duen proposamenari zenbait zuzenketa egin dizkiote Elkarrekin Podemos-Ezker Anitza eta EAJ taldeek.\nMiguel Angel Paez Ogasun ordezkariak udal gobernuaren proposamena aurkeztu du gaur.\nIrungo Udaleko Ogasun ordezkari Miguel Angel Paezek tasa eta zergen modifikaziorako udal gobernuak duen proposamena aurkeztu du gaur goizean. Atzo bertan Ogasun Batzordean datorren urterako ordenantza fiskalen inguruko proposamena aurkeztu zuen udal gobernuak. Datorren asteazkeneko osoko bilkuran eztabaidatu eta onartuko dituzte bertan bildutakoak.\nLehenik, 2014tik Ogasun Higiezinen Gaineko Zerga (OHZ) “izoztuta” egon dela gogoratu du ordezkariak. Hala, proposamen berri honetan %1,5eko igoera proposatu dute. Praktikara eramanda, 3-6 euro bitarteko igoera jasango dute bataz beste etxeko ordainagirian. Bestalde, bineta zergak ere %1eko igoera jasango lukeela zehaztu du Paezek, baina zilindrada handiko auto eta motoei ez diela eragingo.\nEra berean, hobarien politika berbera izatean jarraituko duela zehaztu du. Gainera, bestelako tasei dagokionean, modifikazio handirik proposatu ez dutela zehaztu du.\nBerehala erantzun diote Elkarrekin Podemos-Ezker Anitza eta EAJ udal taldeek Paezek aurkeztutako proposamenari. Lehenak erantzuten formazio moreko kideak izan dira. “Behar gehien dutenei zergak jaistea tokatzen da orain, eta enpresa handiei igotzea”, adierazi du David Soto bozeramaileak. Orotara, 21 zuzenketa aurkeztu dituzte, “gehien dutenek gehiago ordain dezaten”.\nLehen proposamena, beharra duten familientzako OHZ %95ean txikitzea da. Gainera, telefonia, gas eta elektrizitate enpresei tasa berri bat aplikatzea ere proposatu dute. Beste zuzenketen artean, kiroldegiko bazkideek Plaiaundiko igerilekuetara doan sartzea, doako TAO zerbitzua lehen 30 minutuetan, denda berriak irekitzeko lizentzia jaistea (Km0 produktuak eskaintzen dituzten enpresei doakoa) aurki daitezke.\nJeltzaleek ere udal tasen inguruko iritzia jakinarazi dute gaur. Lehenik, Xabier Iridoy bozeramaileak gobernu sozialistak 2020rako aurkeztutako proposamena ikertu ostean, Kontsumorako Prezioen Indizea (KPI) “bikoizten eta hirukoizten duten igoerak” proposatu dituela salatu dute. “Ez dugu ulertzen, tasak eta zergak izoztu egingo zirela iragarri zenetik jaso diren datuak positiboak izanda, nola proposatu dezaketen orain KPIa hirukoiztea. Agian 2019ko zergen eta tasen igoera izozteko arrazoia ez zen argudiatu zutena?”, adierazi du Iridoyk.\nOHZ %1,5ean igotzearen aurrean, jeltzaleek zerga hau KPIaren ehunekoa soilik igotzea planteatu dute. “Gehiegikeria galantatzat” hartu du taldeak alderdi sozialistak aurkeztutakoa. Era berean, ibilgailuen zergei dagokionez, igoera orokor bezala KPIa izan dadila proposatu dute, eta ibilgailu kutsatzaileentzako KPIa + %1eko formula iragarri du Iridoyk. Udal tasei dagokienean, merkataritzari eta ostalaritzari eragiten dien tasen gainean, gobernuak %2ko igoera proposatu dutela gogoratu dute. Hala, bi sektoreei eragiten dieten tasa izoztea proposatu dute. “%2aren igoerak momentu honetan KPIa lau aldiz areagotzea suposatuko luke eta, zentzugabekeria benetan merkataritza sustatu nahi badugu”.


Nafarroako Gobernuak, 35 tokiko erakundeekin eta euskaltegi publiko zein gizarte ekimenekoekin, “Eman Like Euskarari” kanpaina jarri du abian, helduen euskalduntze prozesua sustatzeko. Gaur aurkeztu den kanpaina, Nafarroako Foru Komunitatean zehar sakabanatuta dauden 35 ikaskuntza zentro hauek ireki duten izen emate epearekin batera hasi da.\nAurtengo berrikuntza da, Euskarabideak, Nafarroako Gobernuak eskainiko dituen diru-laguntzak aurkeztu dituela eta azken hauek tokiko erakundeek urtero ematen dituzten laguntzei gehitzen zaizkie.\nBigarren urtez, Nafarroako Gobernuak sektore honetan lan egiten dutenekin, tokiko erakunde eta euskaltegiekin batera egiten duen kanpaina da. “Eman Like Euskarari” kanpaina, Foru zuzendaritzak eta euskarazko zerbitzua eskaintzen duten udal-erakundeek diseinatu dute eta 40.000 euro inguruko inbertsioa du.\nKanpaina honen helburua da, Euskararen Plan Estrategikoko (2016-2019) bi ardatzekin bat eginez, Nafarroako helduei euskara ikastera edo beren ikaskuntza-prozesuarekin jarraitzea animatuz, bi ezaugarri nagusi kontuan hartuz: batetik, hizkuntza honi esker, euskal kulturaz eta giza eta lan harremanetaz gozatzeko dauden aukerak eta, bestetik, bai euskaltegiek eta bai euskal hiztun eremuek eskaintzen duten laguntza edozein ikaslek bere ikasketak arrakastaz amai ditzan.\nKanpaina gaur aurkeztu dute prentsaurrekoan Mikel Arregik, Euskarabideako zuzendariak; Oihan Mendok, Garesko alkateak, tokiko erakundeeen izenean; Ascen Argandoña Martinezek, Barañaingo Sahats-Ika euskararen irakaskuntzarako zentroko zuzendariak, gizarte ekimeneko irakaskuntzako zentroen izenean, eta Xabi Garciak, Nafarroako AEKako arduradunak.\nMikel Arregik, Euskarabideako zuzendariak azaldu duenez, Nafarroako gizarteak errekonozitua du gure hizkuntza, euskera, ezagutzeko eskubidea, eta Eskurabidearen konpromezua testuinguru horretan biltzen da, gure erkidego guztian eskubide hori bermatzeko beharrezkoak diren neurri guztiak hartuz: eskaintza publikoaren gehitzea, gizarte ekimeneko euskaltegien ekimen goraipagarria lagunduz eta euskara ikasi nahi dutenei laguntza ekonomikoak eskainiz.\nGainera, Mikel Arregik nabarmendu duenez, “kanpaina honek islatzen duen moduan, euskarak gazteei etorkizunerako bide berriak zabaltzen dizkie, bai gizarteratzerakoan, bai kulturaz gozatzeko, bai integratzeko”.\nBestalde, Oihan Mendok, tokiko erankudeen ordezkari moduan, euskara ikastarekoan gizarteak erakusten duen ahalegin pertsonala zein ilusioa nabarmendu ditu, eta halaber, Nafarroako herriek urteroko laguntza ekomonikoen bitartez, euskararekiko duten konpromezua azpimarratu du. Zentzu honetan, euskaltegietan euskara ikasi nahi duten ikasleen matrikula eskuragarriagoa egitea da asmoa.\nAscen Argandoña Martinez, Barañaingo Sahats-Ika euskararen irakaskuntzarako zentroko zuzendariak gizarte ekimeneko zentroen lana aipatu du, “erraztu egin behar zaio bidea nafar guztion hizkuntza ikasi nahi duen helduari”.\nBideoa eta webgunea\nKanpainak www.euskaraikasi.nafarroa.eus webgunean ikus daitezkeen bideo nagusia eta hiru gehigarri ditu. Webgunean gainera euskara ikasteko dauden zentroen eskaintza jasotzen da, bai zentro publikoak (Hizkuntza Eskola Ofiziala -Iruñea, Tutera eta urrutiko ikaskuntza- Zubiarte euskaltegia eta Euskarabidea) eta baita gizarte ekimeneko euskaltegiak (AEK, IKA eta Bai&By) ere, hala nola euskara ikastaroetan izena ematen dutenek jaso ditzaketen laguntzen berri, bai banakakoak zein Nafarroako Gobernuak eskainitakoak.\nIrailean 012 telefonoaren bitartez helduek Nafarroa osoan euskara ikasteko dituzten aukeren berri eskainiko da 08:00etatik 19:00etara bitartean, aipatutako laguntzen informazioa helaraztearekin batera.\nPublizitate kanpaina irailean zabalduko da bide ezberdinak erabiliz, hala nola sare sozialak, Nafarroan eta Nafarroarako editatzen diren egunkarietan, erkidegoko irratietan zein herrialdeko zonalde ezberdinetako aldizkarietan iragarkiak txertatuz. Tokiko erankude zein irakaskuntzarako zentroek ere kanpaina zabalduko dute haien bitartekoak erabiliz.\n2018-2019 ikasturtean, 5.931 pertsonak eman zuten izena sare publikoko zentro zein gizarte ekimeneko euskaltegietan, 2017-2018ko ikastaroarekin alderatuz %7,5eko igoerarekin.


Ikusgarria eta benetan ikaragarria da (batez ere ikasleekin aritzeko) Pariseko Galeries nationales, Grand Palais erakundeak antolatu duen Claude Monet (1840-1926) izeneko erakusketarako sarean sortu duen web gunea. Galeria eta bidaia interaktiboen zehar aritu daiteke egundoko efektuak eta trantsizioak disfrutatuz. Komeni da ordenagailuan mikrofonoa eta webcam-a konektuta edukitzea guneak jariatzen duen magia areagotzeko.\nSartu eta disfrutatu !\nADI arte baliabideak orokorrak pdi Plastika\nEtiquetas: ADI arte baliabideak orokorrak pdi Plastika


Jabekuntza eskolan bost tailer egingo dituzte ikasturte honetan - Otamotz : Otamotz\nGoierri garaiko jabekuntza eskolan bost tailer antolatu dituzte ikasturte honetarako. Horretaz gain, betiko moduan, talde finkoetan parte hartzeko aukera egongo da. Jabekuntza eskolan, emakumeek jasaten duten bazterkeriaz jabetzen dira eta gizarte egituren aurka egiteko erremintak eskuratzen dituzte. Mundua eraldatzen lagunduko dien bizi esperientzia bat lortzea da helburua. Emakumeen partaidetza eta jabekuntza sendotzea eta gizarte justu, anitz eta osoago bat lortzea, alegia. Baita emakumeen arteko sareak sortzea eta hauek aktiboagoak eta parte hartzaileagoak izatea. Horretarako, talde finkoak eta tailerrak daude. Ekintza guztiak doakoak dira eta, aurretik jakinarazita, haurtzaindegi zerbitzua egongo da. Ikastaro guztiak emakumeen etxean izango dira (Urretxuko Pagoeta auzoan). Talde finkoak ere bertan elkartzen dira. Ezinbestekoa da izena ematea. Tailerrei dagokienez, aurten bost antolatu dituzte: Tai chi chuan tailerra, Autonomia eta ahalduntzea, Emakumeak mugimenduan, Batukada feminista eta Emakumeen aurkako indarkeria janariaren, formaren, moldeen eta pisuaren bitartez. Tai chi chuana barnera begirako arte martziala da. Medikuntza txinatarra oinarritzat hartuta, ongizate fisikoa eta emozionala bateratzen ditu. Tailer hori astelehenean hasi zen eta maiatzaren 30ean bukatuko da. Saioak astelehenetan dira, 17:30etik 19:30era. Nagore Orbelzuk dinamizatuko ditu. Ahalduntzea Ahalduntze tailerrean emakumeek askeago izaten ikasiko dute. Tailer hau atzo hasi zen eta martxoaren 4an amaituko da. Saioak asteazkenetan dira, 15:00etatik 17:00etara, gazteleraz. Pepa Bojo da gidaria. Emakumeak mugimenduan tailerrari dagokionez, bakoitzak nahi duen bezala eta epairik gabe dantza egiteko, elkar ezagutzeko eta zaintzeko espazio bat izango da. Saioak ostiraletan izango dira: otsailaren 7an eta 21ean, martxoaren 6an eta 20an, apirilaren 3an eta 24an eta maiatzaren 8an eta 22an, 09:30etik 11:00etara. Saioak Oihane Vicente dantzari zumarragarrak gidatuko ditu. Batukada feminista tailerraren helburuak musikara gerturatzea, ondo pasatzea, beste emakume batzuekin lan egitea, sormena lantzea, autoestimua igotzea, kalera irtetea, espazioak okupatzea eta jendea gozaraztea dira. Saioak asteazkenetan izango dira: hilaren 22an, otsailaren 5ean eta 19an, martxoaren 4an eta 18an, apirilaren 29an eta maiatzaren 13an eta 27an, 18:00etatik 20:00etara. Dinamizatzaileak Arantxa Vicedo eta Ainara Sarasketa dira. Bukatzeko, Emakumeen aurkako indarkeria janariaren, formaren, moldeen eta pisuaren bitartez tailerraren helburua norbere gorputza onartzea eta elikadura kontzientea lantzea da. Saioak larunbatetan izango dira: apirilaren 4an eta maiatzaren 30ean, 10:30etik 14:30era eta 15:30etik 19:30era. Gazteleraz izango dira eta Miriam Herbonek gidatuko ditu. Talde finkoei dagokienez, edertasunez zahartzea helburu duena hileko lehen eta hirugarren astearteetan elkartzen da, 17:30etik 19:30era. Emakume musulmanen ahalduntzea eta alfabetatzea helburu dituen taldea astelehen eta ostegunetan elkartzen da, 10:00etatik 12:00etara. Emakume etorkinen taldea, berriz, ostegunetan elkartzen da: 16:00etatik 18:00etara. Autoestimua hobetzea helburu duen taldeak eta emakume zaintzaileenak oraindik ez dute egutegirik. Emakumeen etxea udaberrian ireki zen. Eraikin nagusian, harrera gela, Berdintasun teknikarien bulegoa, emakume elkarteentzako takilak, bilera gela eta erabilera anitzeko aretoa daude. Itxitako patioan, gimnasia eta yoga gela eta ikastaroetako aretoa daude. Ateak emakume guztientzat zabalik daude.


Uliazpi - Zentroak - Hondarribia\nHemen zaude: Hasi > Uliazpi > Zentroak > Zubieta Zentroa - Hondarribia\nZubieta Zentroa - Hondarribia\nZubieta Zentroa 1984ko urrian inauguratu genuen. Hondarribiatik 3 Km-tara dago. Eguneko Zentroak 87 lagunentzako lekua du eta 6 etxebizitza independente, 72 lagunentzat prestatuta. Bestalde Zubieta Zentroak atseden-zerbitzua ere eskaintzen du, senitartekoei eta artatutako pertsonei beren eginbeharretan laguntzeko.\nZubieta Zentroan ondorengo hauek osatzen dute gure langile-taldea: etxebizitza-zaintzaileak, eguneko zentroko zaintzaileak, hidroterapiako zaintzaileak, sukaldeko langileak, fisioterapeuta, erizaina, medikua, tailerreko arduraduna, unitateko arduradunak (psikologoak, psikopedagogoak), gobernariak eta zentroko arduraduna; horiez gainera, badira beste langile batzuk hainbat eratako zerbitzuak egiten dituztenak; esaterako, musika-terapia, zentzumenen estimulazioa, garraioa, arropa-garbitzea, lorezaintza, harrera eta mantentze-lanak; langile horiek guztiak elkarlanean aritzen dira erabiltzaileen eta beren senitartekoen premia eta eskakizunei behar bezala erantzuteko.\nEguneroko jarduera eta komunitatekoa gauzatu ahal izateko, Zubieta Zentroak hiru ibilgailu ditu; horietako bi egokituak dira eta 9 plaza dituzte, eta beste bat, berriz, zazpi plazako monobolumena da; ibilgailu horiek erabiltzaileen mugikortasuna eta garraioa ahalbidetu eta errazten dutelarik.\nEguneko Arreta Zerbitzua - Zubieta\nEguneko Zentroa irailetik uztailera bitartean 10:00etatik 17:00etara eguneko arreta emateko antolatua dago (Gabonetan, Aste Santuan eta abuztuan opor garaia da). Pertsona bakoitzaren plangintza berezia egiten da, artatutako pertsonaren premiak eta lehentasunak kontuan hartuta. Era guztietako jarduerak antolatzen dira zentroan, eta horretarako ingurune hurbileko baliabide komunitarioak ahalik eta gehiena aprobetxatzen ditugu. Bere egitura fisikoari dagokionez, zentroak eraikin bat du eta bertan hainbat eginkizunetarako gelak daude: estimulazio- eta musika-terapia-gela, komunikazio-gela, tailerrak, motrizitate-gela, ikus-entzunezkoen gela. Aldameneko eraikinean, berriz, fisioterapia- eta hidroterapia-gunea, igerilekua, jantokia eta komun egokituak daude.\nEtxebizitza Zerbitzua- Zubieta\n6 etxebizitzak 6 etxe bereizietan kokaturik daude; handiak eta argitsuak dira eta dekorazio pertsonalizatua, modernoa eta funtzionala dute. Horietako bakoitzean 12 lagun bizi dira, eta bi zaintzailek artatzen dituzte. Etxe bakoitzak bi egongela handi ditu, sei logela, batzuk banakakoak eta beste batzuk partekatuak, office-sukalde bat, bainugela egokituak, kristalaz inguratutako terraza eta lorategira handira zuzenean ateratzeko aukera. Etxe guztiak solairu bakarrekoak dira, eta barruti osoan ez dago inolako oztopo arkitektonikorik. Zerbitzuaren plangintza egitean batez ere pertsonen premiak eta lehentasunak hartzen ditugu kontuan eta erabiltzaile bakoitzak bere Bizitza Plana du. Etxebizitza-zerbitzuak erabateko arreta ematen du eta, Zubieta Zentroa Gabonetan aste bat itxita egon arren, behar izanez gero Uliazpik dituen beste egoitza-eremu batzuetan sartzeko aukera bermatzen zaie erabiltzaileei. Era horretan, urteko 365 egunetan eta eguneko 24 orduetan zerbitzua bermatzen dugu, zerbitzu horren erabiltzaileen eta beren senitartekoen bizi-kalitatea sustatuz.\nAtseden Zerbitzua- Zubieta\nZubieta Zentroak atseden-zerbitzua ere badu eta zerbitzu horren bitartez, hain zuzen ere, laguntza eman nahi zaie hainbat arrazoirengatik beren senitartekoa zaindu ezin dezaketen familiei edo etengabeko zaintza-jardueratik atseden hartzeko beharra dutenei. Laguntza horri esker etxebizitzan aldi baterako egonaldiak egiten dituzte; familiek dituzten premien arabera egonaldiak laburragoak edo luzeagoak izan daitezke: asteburua, astebete, hamabostaldia eta abar. Era berean, abuztuan opor-zerbitzu berezi bat erabiltzeko aukera ere badago.\nZubieta Zentroak atsedenerako bi plaza ditu, baina Uliazpin baditugu beste plaza batzuk, behar izanez gero, familien eskaerei erantzun ahal izateko.\nARGIZTAPEN BERRIA ZUBIETAN\nLankidetza Hondarribiko Baratze Komunitarioaren Proiektu batekin\nBatzuk agurtu eta beste batzuei ongietorria eman